
Monitor di desastre di petroli den Bahia Morrocoy pa Refineria El Palito 


Despues di e incidente 
reciente na Refineria El 
Palito, caminda un de- 
rame di petroli a sali den 
Bahía Morrocoy, e CMO 
(Organisacion di Maneho 
di Crisis), hunto cu Ha- 
venmeesters di Curaçao, 
Bonaire 
y 
Rijkswater- 
staat, a cuminsa monitor 
cu mucho cuido e situa- 
cion. E team aki ta traha 
riba desaroya model pa 
evalua e posibel impacto 
riba ABC, tene na cuenta 
patronchi di biento y cori- 
ente. 
Actualmente, e modelonan 
no ta dunando un conclusion 
di impacto pa ABC, pero e 
team ta keda alerta y ta sigui 
monitor e situacion y sigui cu 
modelo di impacto. 


Progreso di un Desastre di 
Petroli: For di Mancha te 
Teerball 


Un desastre di petroli mane- 
ra esaki ta pasa diferente fase 
prome cu e petroli degrada 
completamente. 


Distribuimento Inicial: Di 
biaha despues di e incidente, 
e petroli ta distribui riba e su- 
perficie di lama. E densidad y 
e tamaño di e mancha di petr- 


oli por varia dependiendo di 
e cantidad di petroli cu a bay 
afo, e temperatura di awa y e 
condicionnan di tempo. 


Vaporacion y Formacion di 
Emulsion: Apenas e petroli 
yega na superficie di lama, 
e fraccionnan mas liviano ta 
cuminsa vapora rapido, spe- 
cialmente den temperatura 
halto. 


E proceso aki por resulta den 
un reduccion significativo 
di e volumen di e mancha 
di petroli. Mesora, e petroli 
por absorbe awa, forman- 


do un emulsion di awa den 
petroli, cu ta yama ‘chocolate 
mousse’ pa motibo di su gro- 
sura y color. 


Dispercion y Solucion: Cu 
tempo, e mancha di petroli ta 
sigui dispersa natural of door 
usa solucionnan kimico pu- 
sha pa biento y coriente. 


E petroli ta bira mas delega y 
un parti di dje lo disolve den 
e awa. 


E componente cu por disolve 
ta mescla cu e awa, reducien- 
do e concentracion di petroli 


den e awa. 


Oxidacion y Descomposi- 
cion Biologico: Oxidacion 
ta tuma luga ora e petroli ta 
drenta contacto cu oxigeno 
den aire y den awa. 


E proceso aki ta kibra e hi- 
drocarburo den e petroli na 
substancianan mas chikito y 
menos dañino. 


Mesora, bacteria y otro mi- 
croorganismo 
ta 
cuminsa 
descompone e petroli di 
manera biologico, cu ta un 
parti importante di e proceso 


di restauracion natural. 


Formacion di Teerball: Cu 
tempo, e fraccionnan mas 
pisa di e petroli cu no a va- 
pora of disolve, por forma 
teerball. 


E bolnan chikito, por flota of 
hunga den olanan depende di 
nan densidad. 


E Teerballs por eventual- 
mente yega riba beachnan y 
barancanan na costa di Aruba, 
pero nan ta considera menos 
dañino cu petroli fresco. 


Monitor y Accionnan Futuro 
Aunke e modelonan actual- 
mente no ta pronostica un 
impacto concreto pa ABC, e 
team combina di CMO, Ha- 
venmeesters y Rijkswatersta- 
at ta keda activo pa monitor y 
actualisa e situacion. Si nec- 
esario, accionnan adicional 
lo tuma luga pa minimalisa e 
impacto ambiental. 


Ta spera cu e petroli lo sigui 
degrada den e proximo dia pa 
proceso natural, cu ta reduci 
e posibilidad di daño ambien- 
tal di duracion largo. 


Sinembargo, ta importante pa 
keda alerta y prepara pa cual- 
ke cambio den e situacion. 


Segun prome minister, problema cu 
taxistanan cu minister Arends a señala 
tabata nobo pe 


Mañan 21 di augustus, 
minister di Transporte, 
Ursell Arends tin un di tres 
reunion cu e representan- 
tenan di e grupo di tax- 
ista pa sigui dialoga riba 
e concepto nobo presenta 
pa traspaso di permiso di 
taxi y cantidad maximo di 
asiento pa transporta pas- 
ahero. 


Durante conferencia di pren- 
sa diahuebs ultimo, prome 
minister Evelyn Wever-Croes 
a ricibi e pregunta for di 
miembro di prensa tocante ki 
conseho e lo duna e minister 
encarga cu e cartera di trans- 
porte of kico e lo a haci dife- 
rente pa evita mas impasse y 
problema cu e taxistanan. 


Prome minister a remarca cu 
en general ora cu ta bay in- 
troduci cierto cambionan cu 
ta afecta un grupo di persona 
specifico semper ta bon pa ta 
den dialogo. El a indica cu 
aunke no ta tur esey ta posi- 
bel, generalmente dialogo ta 


importante como tambe co- 
municacion na comunidad. 


Den e caso di taxistanan, el 
a splica cu e problema cu a 
wordo señala tabata nobo pe 
den e sentido cu e no tabata 
sa cu e ta un problema cerca 
e minister encarga y cu ta bay 
bin un cambio di maneho. 


El a sigui splica cu hopi hen- 
de sa di hendenan cu ta pasa 
permiso di taxi pa otro, y cu 
tabatin un maneho y despues 
e maneho a bira menos bon. 
Pero el a resalta cu hende ta 
paga asina tanto placa pa per- 
miso di taxi ta algo nobo pe. 


E mandatario a subraya cu e 
meta principal di un gobier- 
no ora tin accion ta pa baha 
e presion y pa evita cu nan ta 
haci loke nan a haci, referien- 
do na e blokeo di aeropuerto, 
locual el a subraya ta inacep- 
tabel. 


Prome minister a indica cu 
den e contenido di e argu- 


mentonan cu minister Ar- 
ends a splica nan, Conseho di 
Minister, tin puntonan hopi 
valido, y el a resalta cu, for di 
su punto di bista, e ta sigur cu 
den dialogo e taxistanan nan 
tambe lo compronde. 


“Ta puntonan cu nos tur kier 
pa mehoracion di Aruba y mi 
ta sigur cu ningun hende ta 
bay pidi e minister haci algo 
cu ta contra ley, haci algo cu ta 
contra integridad. Nos sigur 
no como gobierno, pero e 
taxistanan tampoco. Mi a pa- 
pia cu e minister, mi a papia 
cu e taxistanan y pa loke ami 
ta sinti, nan no ta hopi leu di 
otro,” el a remarca. 


Apart di reuni cu minister 
Arends, e representantenan 
di taxista a reuni cu prome 
minister, minister di Turis- 
mo, Dangui Oduber, y min- 
ister di Finanzas, Xiomara 
Maduro. Prome minister a 
indica caba anteriormente cu 
e no ta bay mete den maneho 
of cartera di otro minister. 

Tabu rond di salud mental ta birando menos cada aña: 
Mas melding di casonan di salud mental ta yegando Fundacion Respaldo 


E tema di salud mental ta 
un topico cu ta keda rel- 
evante den comunidad. 
Un topico cu antes hopi 
tabata considera un tabu, 
aworaki poco poco ta bi- 
rando un tema di comb- 
ersacion mas frecuente 
den comunidad. Nathalie 
Kingsale, 
psychiater 
y 
manager behandelzaken 
na Fundacion Salud Men- 
tal Respaldo, ta elabora 
mas riba e topico di salud 
mental, e sintoma- y reto- 
nan. 


Casonan di salud mental ta 
birando mas conoci y aunke 
esaki por apunta na un au- 
mento, Dr. Kingsale ta splica 
cu e no por bisa cu seguridad 
cu casonan di depresion ta 
aumenta na Aruba, pero loke 
si e por bisa ta cu nan ta hay- 
ando mas registro di na Res- 
paldo. 


“Mi ta kere toch cu e ultimo 
añanan salud mental tabata 
mas den noticia compara cu 
antes. Mi ta kere e conscien- 
tisacion y tabu rond di e tema 
ta birando un tiki menos. 


Nos ta haya mas aanmelding 
si, pero mi no sa si ta caso- 
nan ta aumenta of hende nan 
ta busca ayudo mas lihe. E 
drempel ta mas abou pa busca 
e ayudo,” el a remarca. 


El a resalta cu mundialmente 
semper e porcentahe keda casi 
mescos, y aunke na Aruba pa 
hopi tempo e tema tabata un 
tabu, el a ripara cu na Aruba 
toch poco poco hendenan ta 
papia mas lihe di dje. 


“E hendenan ta durf di admiti 
cu nan ta haya ayudo, y dus e 
ta birando un tiki mas acept- 
able y esey por haci cu e hen- 
denan ta busca ayudo toch 
mas lihe,” el a agrega. 


Pa loke ta trata e caminda cu 
persona cu ta sospecha cu e 
tin un enfermedad mental, 
Dr. Kingsale a splica cu e pro- 
ceso semper ta bay via dokter 
di cas pasobra pa tur referen- 
cia e dokter di cas ta e punto 
principal. 


El a splica cu si un hende ta 
sinti malo of depresivo of tin 
pensamentonan pa haci su 
mes daño, ta hopi importante 
pa e bay su dokter di cas, papia 
cu su dokter di cas y e dokter 
ta dicidi si e ta un caso pa ba- 
sis GGZ of si e ta un caso cu 
mester ayudo specialisa, e ora 
ta mand’e pa Respaldo. 


El a destaca cu solamente si 
ta un caso di emergencia den 
cual un persona tin un famil- 
iar y ta pensa cu si no haci 
algo e por mata su mes, e ora 
ta hib’e emergencia. 


Pero den principio e prome 
caminda ta dokter di cas y 
si e dokter haya cu e caso ta 
urgente tambe, e por dirigi e 
pashent pa emergencia. 


Tocante si tin lista di espera 
na Respaldo, Dr. Kingsale a 
indica cu si tin lista di espera 
y cu esaki ta wordo ocasiona 
principalmente pa motibo cu 
tin falta di psicologo. 


El a splica cu tin varios vaca- 
tura habri pa psicologo y nan 
a haya e fondonan pa contrata 
mas hende, pero no ta logra 
haya personanan capacita pa 
yena e vacaturanan. 


El a sigui splica cu den pasa e 
placa tabata e problema prin- 
cipal, pero e biaha aki esey no 
ta e problema, e problema ta 
cu nan no ta hayando hende- 
nan pa e posicion. 


Dr. Kingsale a agrega cu 
aworaki den luna di septem- 
ber un psychiater nobo ta 
cuminsa y den luna di octo- 
ber otro psychiater ta cumin- 
sa tambe y esey ta bay yuda pa 
baha e lista di espera un tiki. 


Ademas di esaki, el a indica, 


dos basis psycholoog ta bay 
cuminsa e curso di GZ psy- 
choloog. Door cu ta traha e 
malesanan mental compleho, 
tin necesidad pa psicologo- 
nan specialisa y e basis psy- 
choloog nan no tin speciali- 
sacion. 


El a resalta cu di un banda e 
ta bon pasobra e ta trece mas 
conocemento, pero di otro 
banda e ta trece ta bay tin un 
tiki menos tempo disponibel 
pa atende casonan pasobra 
nan no ta bay ta disponibel 
durante un dia cada siman pa 
por sigui e curso. 


Dr. Kingsale a splica cu hopi 
biaha nan ta haya e pregunta 
si nan no ta tuma hende den 
regio, di Latino America. 


El a sigui splica cu e problema 
di esey ta cu aunke tin Aru- 
Big, ainda e psicologonan no 
ta hinca den dje, nan ta bezig 
cu esey pa algun tempo pero 
ainda no a logra concretisa 
nada y pa nan ta importante 
pa sa cual ta e psicologonan 
cu AruBig lo reconoce prome 
cu nan cuminsa tuma hende. 


Ademas di esaki nan ta wak 
e calidad di e psicologonan 
tambe. 


El a indica cu psicologonan 
di Hulanda nan sa e calidad 
di e psicologo, mientras cu 
di paisnan Latino nan no tin 


niun idea cual ta e universi- 
dadnan cu ta bon, cual ta es- 
unnan cu no ta bon y kico e 
papel ta nifica. 


“Bo lo kier tin seguridad di 
esey prome pasobra ta trata 
bida di hende. Tin hende ta 
pensa miho un psicologo cu 
niun psicologo, pero esey no 
ta berdad pasobra un psicolo- 
go cu no ta bon por haci mas 
daño cu niun psicologo,” el a 
enfatisa. 


Pa loke ta e remedinan cu nan 
prescribi, el a splica cu AZV ta 
subi tur remedi cu excepcion 
di un so, dormicom cual ta 
un pildo di drumi cu ta hopi 
adictivo, esey a haci cu AZV 
a sak’e for di su lista positivo. 


Loke cu tin biaha sa pasa, el 
a agrega, ta cu tin remedinan 
cu ta out of stock y esaki no 
tin di e haci cu e seguro ni 
nada, pero tin biaha e ta un 
problema cu e proveedor of 
un problema di escasez mun- 
dial. 


Ademas, el a indica, cu na 
momento cu dokter di cas 
skirbi un verwijsbrief y e per- 
sona haya su turno, e consul- 
tanan y tratamento ta cubri 
door di AZV. 


Pa personanan indocumenta 
tin posibilidad cu nan por 
ricibi consulta tambe, pero pa 
un costo. 


Ta importante tur persona tin 
conocemento di kico e sin- 
tomanan di depresion ta. Dr. 
Kingsale a splica e ta cuminsa 
caba den cambionan den un 
hende. 


Por ehempel, si un persona 
cu semper ta contento y ta 
cuida su mes bon y na cierto 
momento tin un cambio ripa- 
rabel diripiente, cu e persona 
no ta cuida su mes asina no 
hopi bon mas of ta cuminsa 
keda hopi mas na cas, esey ta 
cambionan cu por indica cu 
algo no ta bon. 


El a remarca cu si tin un cam- 
bio riparabel y e persona ta 
trek su mes mas terug, esey- 
nan por ta alerta cu algo no ta 
bon. 


“Un cambio por ta un señal 
di depresion. Si bo ta ripara 
cu e ta cana rond cu menos 
gozo, menos alegria, bo ta 
wak na su cara cu e tin mas 
presion, dus e ora ta hopi im- 
portante pa toch papia cu e 
persona,” el a resalta. 


El a subraya cu depresion ta 
cuminsa tiki tiki y despues e 
ta cuminsa mustra señalnan y 
despues poco poco e por bira 
asina pisa cu e por bira un 
problema serio. 


Esaki no ta conta solamente 
pa familiarnan den cas of cer- 
cano, pero tambe pafo di e 
circulo familiar, amistadnan, 
coleganan di trabou, person- 
anan cu ta wordo trata den e 
ambito diario. 


Algun si e sintomanan ta in- 
clui frustracion, bahamento 
di peso porta y den algun 
caso, no hopi, aumento di 
peso tambe por ta un sintoma 
cu ta indica cu algo no ta bon. 


Por ultimo, pa loke ta trata 
e punto di conscientisacion, 
Dr. Kinsgale a indica cu con- 
scientisacion ta bin door di 
probecha tur momento cu 
tin pa trece dilanti e topico 
di salud y esaki ta inclui den 
medionan di comunicacion, 
congresonan y riba rednan 
social. Apart di esey psicolog- 
onan di mucha tin biaha ta 
bay scolnan pa duna charla. 


“Nos ta purba tur oportuni- 
dad pa conta mas hende po- 
sibel di e problemanan men- 
tal y pa bo sa cu e no ta algo 
manera straño, of bo ta loco 
of bo mester tin berguen- 
sa. No, tur hende por pasa 
aden,” el a remarca. 

Mucha muhe di 14 aña mester ayudo di comunidad pa bay Hulanda y 
ricibi tratamento 


Alysha Kock ta un ho- 
ben di 14 aña di edad ken 
lamentablemente na aña 
2022 a haya un diagnostico 
medico inespera. Su tata 
Eugene Kock a conta Bon 
Dia Aruba con e ta bin 
luchando tanto pa su yiu 
por haya un miho calidad 
di bida na otro pais, como 
tambe pa Alysha haya e 
tratamento lo mas pronto 
posibel. 


Den un combersacion cu Eu- 
gene Kock, el a splica cu Aly- 
sha ta un mucha muhe di 14 
aña cu ta bataya cu e malesa di 
Multiple Sclerosis (MS), cual 
ta un malesa cronico cu ta 
afecta e sistema nervioso cen- 
tral. Lamentablemente no ta 
existi un tratamento speciali- 
sa na Aruba pa por trata MS 
akinan, specialmente pa Aly- 
sha, cu ta un mucha y ta algo 
hopi delicado pa trat’e, sola- 
mente na Hulanda por haci 
esey, segun specialistanan cu 
a trat’e na Aruba a indica. 


Na 2022 e mester a bay cerca 
un dokter debi cu a presenta 
cierto sintoma cu no tabata 
normal pa un mucha: do- 
lor di cabes, e tabata marea, 
a cuminsa wak dobel, en- 
tre otro. Na hospital a logra 
haci diferente test sin cu por 
a haya kico tabata e origen di 
e sintomanan aki. Un di e re- 
sultadonan a bin for di Hu- 
landa, unda tabata indica e 
diagnostico pa Alysha. “MS ta 
cu bo mesun sistema den bo 
curpa ta bringa cu bo nervi- 
onan, debi na esey tin hende- 
nan cu ta keda den rolstoel,” 
Kock a sigura. 


Kock tambe a señala cu e 


hunto cu Alysha tin un aña cu 
a cuminsa e caminda largo di 
por hiba Alysha na Hulanda 
back, pa motibo cu ora AZV 
a manda nan, specialista di 
Erasmus na Rotterdam den 
un carta a recomend’e pa nan 
keda bibando na Hulanda, ya 
cu eynan Alysha por tin un 
miho cuido, un miho terapia 
y clima tambe por alivia su 
bida pa cu su enfermedad. 


Recientemente AZV a acerca 
Kock solicitando e carta aki, 
pa asina wak te na unda po- 
siblemente nan por yuda nan 
den e caso aki; ainda Kock ta 
wardando riba un contesta. 


“Pero aworaki mi ta sigui lu- 
cha pa mi mes hiba Alysha 
Hulanda di e manera con e 
pueblo di Aruba ta bin sos- 
teniendo nos,” el a bisa. 
Riba e pregunta con Alysha 
ta na e momentonan aki, el 
a sigura cu Alysha ta “hopi 
kibra, e ta hopi preocupa y 
mi a skirbiel’e riba Facebook 
tambe pasobra e ta puntra mi 
‘Papi ki dia nos ta bay Hulan- 
da? Dicon papi ta tardando? 
Papi mi no kier bira malo 
mas.” 


Tanten cu Alysha ta preo- 
cupa y ta asina nervioso, su 
tata tambe ta sinti mesun cos 
y hasta mas di scucha su yiu; 
pero loke el a afirma si ta “cu 
nos ta casi logra.” 


Kock tin e conviccion cu pa 
september nan por logra subi 
avion danki na donacion cu 
nan a haya y na un campaña 
cu George Winterdaal a haci. 
Ademas, na juli ultimo tambe 
a logra haci un evento grandi 
pa asina por recauda fon- 
donan na parkinglot di Scol 
Cacique Macuarima. 
“E evento tabata asina exitoso 
cu mi no tin palabranan pa 
gradici tur e hendenan cu a 
duna un man. Sinembargo, 
no a cera e suma cu nos tin 
mester. Pero toch mi ta keda 
purba y mi ta keda persisti 
te ora cu mi yiu subi avion,” 
Kock a afirma. 


Pero e caminda no ta facil. 
Kock a informa cu e ta un 


empleado publico cu a solic- 
ita bay cu VUT pa asina por 
yega na e meta cu ta bay biba 
Hulanda cu su yiu. Sinem- 
bargo, recientemente a haya 
un carta di DRH indicando 
cu e mester warda tres siman 
pa nan por studia su caso y 
por dun’e un contesta. Pero e 
caso aki no ta algo pa warda, 
ta pa un mucha di 14 aña por 
haya un calidad di bida. 


El a acerca ministernan tam- 
be, segun el a splica, sin por 
haya contesta di niun di nan 
tampoco y asina mira e posi- 
bilidad di haya un ayudo. 
“Ni un minister no kier 
atende mi, ni a acerca mi pa 
por lo menos bisa mi cu mi 
por bay Arubahuis y mi por 
keda trankil, ni un di nan, 
loke ta haci e situacion hopi 
fastioso pa mi,” el a bisa. 
Mientras tanto, dia 1 di sep- 
tember Kock mester haya 
un suma di placa di un otro 
evento cu ta organisando na 
Centro di Bario Noord for 
di 11am te cu 3pm y esaki ta 
nifica e “last lap” pa asina nan 
por subi avion y cuminsa for 
di cero, debi cu segun e mes 
a señala, nan no tin famia na 
Hulanda. 


“Importante ta pa ora nos 
yega mi comunica cu special- 
istanan, pasobra nan ta pura 


pa Alysha yega, debi cu e pil- 
donan cu Alysha ta hayando 
cu tin e malesa bao control, 
e dokternan kier control’e y 
wak con esey ta bayendo. E 
pildonan ta asina fuerte cu 
nan tin miedo cu otro orga- 
nonan di su curpa por daña,” 
el a afirma. 
Esey ta e motibo pakico Kock 
tin urgencia di por bay Hu- 
landa lo mas pronto posibel 
cu su yiu y p’esey den ultimo 
aña e ta bin pidiendo ayudo di 
comunidad di Aruba pa pone 
un man den curason y por 
yuda Alysha bay biba cu un 
tratamento adecua. 


“Mi ta kere ami ta e unico tata 
cu a haci hopi lucha den caso 
aki pa su yiu, pero ta uno cu 
mi no ta drumi tanten mi yiu 
subi avion. Mi yiu ta cay bao 
mi, e ta biba cu mi y a mi ta 
wak kico ta pasando cune, a 
mi ta weita su enfermedad 
y su preocupacion cu sola- 
mente 14 aña di edad cu bo 
mester biba un bida normal,” 
el a finalisa. 


Si algun persona ta inte- 
resa di yuda Alysha por 
haci un donacion na CMB 
#63121306 
Eugene 
Kock 
cu e comentario ‘Coopera 
pa Alysha Recupera’ Of por 
bay riba e link di gofund.me 
https://gofund.me/d23ca13b 

Reparatietoeslag ta algo... 
Realmente necesario...? 


Gobierno a anuncia cu ta aumenta e ‘reparati- 
etoeslag’ pa esnan den sector priva cu ta gana te 
Afl. 2.500 pa luna. E aumento lo ta di Afl. 600 
pa aña, Afl. 50 pa luna anto. Esey ta bon noti- 
cia pa e grupo aki, cu segun gobierno ta abarca 
6.000 persona. Un bon momento pa para keto 
un rato y reflexiona tocante e instrumento aki di 
‘nivelacion di ingreso’. Loke gobierno ta hacien- 
do ta tumando placa cu a haya, via impuesto mas 
tanto, y ta duna back na e grupo aki pa aumenta 
– modestamente – loke nan ta haya na salario. E 
asunto aki por hiba nos na tur tipo di discusion, 
esun ta haya cu e ta mucho poco, otro ta bisa cu 
no mester e mecanismo aki mes. Pero di unda e 
ta bin? 


E reparatietoeslag a haya bida bao di gobierno an- 
terior, cu den e dialogo social cu a hiba cu e part- 
nernan social a yega na e conclusion cu e abismo 
cu tabata existi e tempo ey caba entre e nivel di 
salario minimo y e ‘bestaansminimum’ tabata 
requeri un medida pa cera esaki parcialmente. Si 
nos ta corda bon, segun cifra di CBS Aruba di 
2010 e minimo pa un famia di dos mayor y dos 
mucha bao di 16 aña tabata Afl. 4.169. E aumen- 
to di e minimo aki desde 1994 tabata fuerte y na 
2010 tabata mustra un aumento di alrededor di 
90% di loke e tabata na 1994. Na april 2024 e 
suma minimo aki tabata na Afl. 5.497. 


Na 2010 e salario minimo tabata na Afl. 1542,90 
y dos salario minimo den un hogar ainda taba- 
ta laga un buraco di Afl. 1.084 pa cubri di otro 
manera. Cu e consecuencia cu un di e part- 
nernan lo mester tabatin un salario sustancial- 
mente mas halto, o un di nan lo mester a busca 
un otro job pa completa nan budget mensual. Y 
kico ta e realidad na 2024? Cu e abismo entre e 
minimo di subsistencia y dos salario minimo a 
bira Afl. 1.525. Esaki ta haci mas urgente ainda 
pa un famia percura pa nan ta na un nivel mas 
halto di entrada di un of otro manera. No ta un 
problema solamente na nivel di salario minimo, 
hasta un pareha cu tin un salario, cada un, di e 
maximo unda ta paga e reparatietoeslag, esta Afl. 
2.500, no ta logra yega na e minimo di subsisten- 
cia actual di casi Afl. 5.500 pa luna. 


Kico bisa anto di e reparatietoeslag? Cu e ta un 
yudanza hopi modesto riba loke un parti sustan- 
cial di nos comunidad mester pa trata di cubri 
nan gastonan. No ta trata aki di bay inicia un 
debate loke cuanto realmente e toeslag mester 
ta, mas bien nos kier discuti e instrumento mes, 
kico ta su proposito y te unda bo por yega cune. 


Basicamente e reparatietoeslag ta un gesto gu- 
bernamental unda en realidad ta duna di conoce 
cu tin algo bastante robez den nos economia y 
cu gobierno no ta mira otro opcion pa haci algo 
na e creciente brecha cu ta habri entre e salari- 
onan mas abao y e costo minimo di bida pa un 
famia. E pregunta – legitimo – cu por surgi ta: 
pakico salario den sector priva no ta mas halto pa 
un famia por biba mas comodo, sin cu gobierno 
mester ta completando presupuesto di un famia? 
E contesta nos lo mester busca den nos econo- 
mia mes. Hunto cu e teritorionan Mericano den 
nos region nos ta practicamente e unico pais cu 
un salario minimo cu ta surpasa $1.000 pa luna, 
mientras mayoria di e competencia den nos re- 
gion ta biba cu un salario minimo cu den cierto 
caso no ta yega na mas cu mitar di loke nos tin. 
Esey ta mustra masha bunita pero e no ta. Nos 
tin un nivel sumamente halto di costo di bida cu 
ta haci cu hasta e salario relativamente halto den 
nos region na e nivel di entradanan mas abao no 
ta permiti hende biba cu cierto comodidad. Pa 
colmo nos no ta mira un expansion di nos eco- 
nomia den direccion di mas empleo bon paga, 
sino un simple aumento di e modelo caduco di 
turismo a base di importacion di mas trahador 
di exterior cu ta bin mayoritariamente aumenta 
e grupo cu entrada mas humilde cu apenas por 
biba di nan salario. Y kico ta e perspectiva pa me- 
hora economia cu actividad beneficioso cu por 
paga mihor salario, pa contraresta e tendencia di 
keda amplia turismo so? Nos no tin e contesta, 
loke nos a mira durante por lo menos e ultimo 
tres decadanan ta cu no a surgi nada cu ta amplia 
nos base di sector productivo na un bon nivel. 
Y honestamente, nos no ta mir’e tampoco den 
nos region; tur pais ta buscando tambe nan refu- 
gio den turismo, mientras nan otro sectornan, di 
agricultura o industria pa mercado regional, ta 
desaparece gradualmente. 


Pa corona obra nos ta sinta tambe cu e hecho 
cu, pa via di e caracter di e negoshi di turismo, 
ta imposible pa mehora nivel di bida a traves di 
aumenta productividad laboral sustancialmente. 
Di cada 1.000 trahador cu ta bay drenta pa haya 
empleo den turismo, un gran parti ta cay den e 
categoria cu tin problema pa subsisti... Claro cu 
gobierno no ta mira e problema, pasobra e ola 
migratorio ey ta percura pa un aumento tempo- 
ral grandi di entrada na impuesto y prima social, 
y asina nan por ‘kick the can down the road’. Pa 
camufla e asunto, nos tin instrumento manera 
reparatietoeslag, cu t’ey pa keda... 

Prome minister a reuni cu representantenan di ATIA 
Taskforce riba recomendacionnan di sector priva y publico no ta dunando 
tur resultado desea 


Dialuna mainta, Prome 
Minister Evelyn Wever- 
Croes a reuni cu ATIA 
pa asina toca puntonan 
di interes, y/of preocupa- 
cionnan cu por tin di nan 
banda of di banda di Go- 
bierno di Aruba. Prome 
Minister a indica cu e re- 
union a bay bon y cu nan a 
logra pasa riba varios tem- 
anan importante. 
Un tema di hopi importan- 
cia cu semper ATIA ta trece 
dilanti ta e mercado laboral 
na Aruba, mirando cu sector 
priva tin hopi necesidad di 
hende pa traha. Pa cu esaki, a 
bin cu un taskforce cu ta tra- 
hando riba cierto recomen- 
dacionnan cu a bin di sector 
priva y sector publico. Prome 
Minister a indica cu e ta bay- 
endo den e bon direccion, 
pero mester mas atencion pa- 
sobra e no ta dunando tur e 


resultandonan desea. 
Situacion Financiero 
Otro tema importante cu a 
wordo treci dilanti durante e 
reunion ta e hecho cu Gobi- 
erno a crea espacio financiero 
y cu tur aña e presupuesto 
tin un surplus. Debi na esaki, 
Gobierno lo aloca tur aña un 
fondo pa inversionnan pu- 
blico na Aruba. Esakinan ta 


inversionnan cu Gobierno di 
Aruba ta paga, y esaki hunto 
cu sector priva, lo mester am- 
plia e capacidadnan cada bi- 
aha mas, pa e proyectonan aki 
wordo ehecuta door di sector 
priva. 
Relacion cu Hulanda 
Tambe a bin dilanti e tema di 
e relacion cu Hulanda, dife- 
rente aspecto di e landspak- 


ket, y e bishita di Secretario 
di Estado nobo señor Zsolt 
Szabò, cu a reuni cu Prome 
Minister riba varios tema im- 
portante. 
Otro temanan relevante 
Durante e reunion a inter- 
cambia ideanan riba e tema di 
digitalisacion, e proyecto di 
eGovernment y e preocupa- 
cionnan cu ATIA tin pa cu e 


avance, of falta di avance den 
e trabounan di Directie Infra- 
structuur en Planning (DIP). 
Prome Minister a expresa cu 
e reunion tabata uno posi- 
tivo na unda Gobierno di 
Aruba y representantenan di 
ATIA por a comparti tur nan 
preocupacionnan. Tambe a 
haci varios palabracion pa e 
siguiente tempo padilanti. 


A.T.A ta introduci festival culinario Autentico Aruba Culinary Festival 
Enfocando riba e diversidad den sector culinario na Aruba 


Ayera atardi A.T.A a in- 
troduci nan festival culi- 
nario nobo yama Auten- 
tico Aruba Culinary Festi- 
val, cual a enfatisa lo enf- 
oca riba e diversidad cu ta 
reina den e sector culinar- 
io na Aruba y alabes pone 
un otro “spotlight” riba e 
talentonan riba nos isla y 
Aruba su cultura diverso. 


A.T.A, cual ta conoci pa nan 
envolvimento den pasado pa 
eventonan culinario manera e 
Food Truck Festival of Wata- 
pana Festival entre otro, ta tu- 
mando un ruta nobo cu e fes- 
tival Autentico. Manera CEO 
Sra. Ronella Croes a splica, a 
investiga diferente restaurant 
den diferente destinacion y a 
midi nan posicion riba evalu- 
acion online, nan variedad y 
kico ta e aspectonan cu A.T.A 
por trece dilanti pa asina por 
crea un evento cu ta diferen- 
cia entre otronan den Caribe. 
A conclui cu loke ta sobresali 


den Aruba su mundo culi- 
nario ta e diversidad, cual na 
mesun momento ta subraya 
nos cultura, mirando e dife- 
rente nacionalidadnan cu ta 
cohabita riba nos isla y ul- 
timamente ta constitui nos 
cultura diverso. 


Na banda di e aspecto cultura, 
e meta di e evento Autentico 
aki ta pa promove e area di 
Wilhelminastraat na Oranjes- 
tad, cual ya ta experenciando 
un transformacion gradual 
den direccion pa bira un cen- 
tro culinario na Aruba. Tam- 
be A.T.A tin e meta pa duna 
un plataforma di promocion 
y sosten na e talentonan local 
den sector culinario, incluy- 
endo studiantenan di E.P.I. y 
E.P.B. 


Pa loke ta e planificacion di 
Autentico Aruba Culinary 
Festival, CMO di A.T.A Sra. 
Sanju Luidens a splica cu e 
evento ta accesible via com- 


pra di ticket. E evento ta di- 
vidi den dos parti y ta tuma 
luga durante e siman di 7 pa 
13 di october 2024. E prome 
parti di e Autentico Restau- 
rant Week and Bucket List 
Dinners ta tuma luga entre 
dialuna 7 di october pa dia- 
bierna 11 di october. Durante 
e prome parti aki, restaurant- 


nan lo ofrece menu special pa 
bishitantenan. Tambe lo tin 
un serie di VIP Bucket List 
Dinners. 


E segunda parti di e festival 
lo ta e Wilhelminastraat Food 
Festival rond Wilhelminas- 
traat na Oranjestad. E parti 
aki ta tuma luga diasabra 12 di 


october y diadomingo 13 di 
october 2024. Tambe durante 
e weekend aki, bishitantenan 
por experencia e di seis edi- 
cion di Bartender’s Brawl 
diasabra y e competencia di 
Iron chef Aruba 2024 diado- 
mingo. 


E festival aki lo mira e asis- 
tencia di 25 restaurant y sum- 
inistradornan di bebida, cada 
un representando e diversi- 
dad di Aruba su cultura culi- 
nario. Durante e festival aki, 
studiantenan di E.P.I. y E.P.B. 
lo haya un oportunidad unico 
pa ofrece nan asistencia na e 
diferente restaurantnan cu lo 
participa den e evento. 


Ticketnan lo ta disponible 
na 
autenticofestival.com, 
cual Sra. Luidens a enfatisa 
lo habri prome cu fin di si- 
man. Pa mas informacion por 
bishita e pagina di Instagram 
y Facebook di Autentico. 

Cooperacion entre HOH cu UMC Utrecht fructifero 
Intercambio di conocemento entre pediatra di Hulanda y Aruba 


Aña pasa, den luna di oc- 
tober, Horacio Oduber 
Hospital (HOH) a firma 
un acuerdo oficialmente 
cu Wilhelmina Kinder- 
ziekenhuis (WKZ) cu e 
meta primordial pa in- 
tercambia conocemento y 
experiencia riba tereno di 
cuido di mucha. Ya caba 
por mira e frutonan di e 
intercambio aki danki na 
e biaha aki presencia di 
pediatra Jansen di UMC 
Utrecht cu a bin Aruba pa 
asisti e team di pediatra 
cu muchanan cu tin mes- 
ter di atencion special riba 
tereno di reumatologia y 
inmunologia. 


Intercambio di conocemento 
Dr. Marc Jansen, Pediatra 
inmunologo-reumatologo di 
UMC Utrecht, tin alrededor 
di 4 luna aki na Aruba unda e 


ta asisti e team di pediatra na 
HOH. Ela bin Aruba debi na 
e colaboracion cu tin cu Wil- 
helmina 
Kinderziekenhuis 
na Utrecht. Dokter Jansen 
a expresa cu su experiencia 
aki na Aruba ta uno masha 
ameno y cu e ta sinti su mes 
hopi bon bini. E pediatranan 
di ambos hospital por siña di 
otro mirando cu cada ken tin 
diferente conocemento y ex- 
periencia. 


Aki na Aruba ela logra mira 
mucha cu problema inmu- 
nologico of di reuma cu nor- 
malmente ta wordo atendi pa 
pediatra local Louise Rafael- 
Croes. Ambos dokter a traha 
hunto y a mira tur pashent 
durante e consultanan. E 
beneficio di t’ey presente na 
Aruba ta cu si algun problema 
presenta den futuro, dokter 
Jansen conoce cada caso di 
cerca awo y por atende cu e 


pashentnan for di Hulanda 
mes hunto cu e pediatra di 
Aruba dunando asina un 
miho tratamento ainda y el- 
eva calidad di cuido di mucha 
na Aruba. 


Crea base solido 
Pediatra dr. Louise Rafael- 
Croes a comenta cu e acuerdo 
entre HOH cu UMC Utre- 
cht ta encera traha hunto pa 
e siguiente tres añanan y el- 
eva conocemento. Durante e 
añanan aki cada tres pa cuater 
luna un specialista di mucha 
lo bini Aruba for di Utrecht. 
E idea tras di esaki ta cu nan 
lo trece tur nan experiencia 
for di Hulanda, p’asina Aruba 
por tin un base mas solido y 
amplio pa atende cu e pash- 
entnan cu tin mester aten- 
cion specialisa. 
Esaki 
ta 
brinda 
apoyo 
enormemente den loke ta 


nos esfuerso pa logra yega 
na cuido di mucha amplio y 
di calidad na Aruba mirando 
cu te awo ta cuater pediatra 
tin na Aruba. E intercambio 
di pediatra aki ta nifica cu e 
pediatranan di HOH lo bay 
Hulanda tambe pa haya mas 
conocemento y profundisa 
nan mes den nan area di ex- 
perticio. 


Dr. Rafael-Croes a expresa cu 
e mes lo bay e poli di dokter 
Jansen na Hulanda unda cu e 
tambe lo traha cu dr. Jansen 
eynan y alabes atende su con- 
sultanan na Hulanda pa am- 
plia su conocemento. Ade- 
mas, lo mira si ta necesario 
pa implementa cierto cam- 
bionan aki na Aruba na ben- 
eficio di pashent. Meta ta un 
futuro unda nos muchanan ta 
saludabel y contento den nos 
Hospitalnan. 


Tene cuidao cu e fuentenan “scondi” di vet 
satura y sucu cu por ta dañando bo dieet 


(NYPost) – Parti di man- 
tene un dieet balansa ta sa 
kico pa evita – y un estudio 
nobo ta mustra cu algun 
escogencianan considera 
“saludable” por ta scondi- 
endo un cantidad di sucu 
añadi y vet satura. 


E guia dietetico 2020-2025 
di gobierno Mericano pa su 
ciudadanonan ta recomenda 
pa limita sucu agrega y vet sa- 
tura na menos di 10% di bo 
calorianan diario. Asina mes, 
apenas 30-40% di adulto ta 
cumpli cu e limite aki – y es- 
nan cu no hacie, ta enfrenta 
un aumento den riesgo di 
malesa cardiovascular, diabe- 
tes y cancer. 


Pakico ta asina dificil pa tene 
e cosnan malo na un mini- 
mo? Investigacion nobo di 
Universidad di Ohio State ta 
sugeri cu fuentenan “scondi” 
ta culpable, yudando nos pa 
sobrepasa nos limitenan sin 
sa. E estudio, publica luna 
pasa den e journal Nutrients, 
ta identifica e fuentenan ob- 
vio manera keshi y refresco, 
y otro fuentenan aparente- 


mente inocente di vet satura 
y sucu, manera pecho di gali- 
ña y ketchup. “Pecho di gali- 
ña ta promovi como un cum- 
inda cu vet satura abao, pero 
toch e tin un tiki vet satura,” 
segun prome autor di e estu- 
dio, Christopher Taylor, un 
profesor di OSU y director di 
dietetica medico. “Ta util pa 
sa con cumindanan cu can- 
tidadnan mas chikito tambe 
ta añadi vet satura poco poco 
di un manera scondi den e 
dieet.” 


Taylor y su team a analisa data 
di dieet di mas cu 36,300 adul- 
to Mericano cu a participa 
den un encuesta di nutricion 
di 2005 pa 2018. E intencion 
original tabata pa desaroya un 
herment di investigacion pa 
streamline evaluacionnan di- 


etetico, pero e estudio tambe 
ta sirbi pa curasha consumi- 
dornan pa paga tino ora di 
lesa label di nutricion y alerta 
nan na fuentenan sorpresa di 
vet y sucu, y con e escogenci- 
anan aki ta acumula durante 
transcurso di un dia of henter 
un bida. 


“Casi mita di e consumo di 
sucu agrega pa adultonan ta- 
bata di cinco fuente: refresco 
(soft drink), te, bebida di fru- 
ta, bolo, y sucu cu honing,” e 
investigadornan ta skirbi den 
nan hallazgonan. “E fuent- 
enan top di sucu agrega pa 
hende mayor di 70 aña di 
edad tabata ijs cream y postre 
di lechi frozen, buscuchi y 
brownie, y jam, syrup y top- 
pings.” 


Condimentonan basa riba 
tomati, bara di cereal, energy 
drink y pan cu yeast tambe 
ta contribui na consumo di 
sucu agrega, segun e estudio. 


Tambe tene cuenta di vet sa- 
tura den beleg, substitutonan 
di crema, batata hasa y lechi 
henter. 


Usando e data y nan hallazg- 
onan, e team ta desaroyando 
un app pa yuda hende evalua 
“nutrientenan di preocupa- 
cion” specifico den tur cum- 
inda, hasta esnan considera 
saludable, pa haci informa- 
cionnan dietetico mas sabi, 
miho informa. 

PAR ta opone violacionnan legal solamente pa faborece amigonan 
miyonario 


(CuraçaoChronicle) 
- 
Riba dialuna, e reunion di 
Comision Central tocante 
alivio di debe di 3 miyon 
lo sigui despues di mas di 
1 aña y algun luna (desde 
11 di mei 2023). 


E reunion aki ta di gran im- 
portancia pa motibo cu, basa 
riba opinion experto y Corte 
di Husticia, tin indicacion cla 
cu e accion di e Minister no 
tabata solamente ilegal sino 
tambe a ser tuma pa inhus- 
tamente faborece un grupo 
chikito 
di 
negociantenan 
miyonario bao sacrificio di 
ciudadanonan general y paga- 
donan di impuesto di e pais. 


E ta un hecho cu ningun ley 


den e pais ta otorga un min- 
ister e autoridad di pordona 
3 biyon den impuesto, spe- 
cialmente via Facebook. Otro 
punto importante ta cu tur e 
negociantenan cu ta lidiando 
cu problema cu a ricibi por- 
don por a ser legalmente y 
hustamente alivia cu e auto- 
ridad di impuesto sin e nece- 
sidad di e minister su accion 
ilegal. 


E ta cla cu e Minister meter 
a viola e ley solamente pa un 
grupo specifico di amigonan 
miyonario, y cu tur e fon- 
donan cu impuesto a colecta 
corectamente lo ser recupera 
pa e individuonan aki. 
E ta custumber cu prome 
cu un minister tuma accion 


asina significante, e mester 
busca conseho legal tocante 
esaki y despues bay Conseho 
di Ministernan pa ricibi auto- 


risacion pa ehecuta e pasonan 
necesario, garantisando cu 
nan lo actua corectamente. 


Pa e motibo aki, pa asina Par- 
lamento por compronde y 
evalua e minister su accion, 
e fraccion PAR a pidi di ad- 
elanta pa e minister entrega 
tur e conseho relevante y 
documentonan na Parlamen- 
to dentro di 3 dia di trabao 
prome cu e reunion. Esaki ta 
un autoridad parlamentario 
aa riba articulo 52, seccion 1 
di reglanan di ley y articulo 
57 di e ordenansa di e estado. 


E Minister su decision di no 
provee e documentonan aki 
na parlamento na tempo ta 
un señal di falta di respet y un 
golpi na e democracia, pa mo- 
tibo cu e ta sconde e minister 
su accionnan ilegal pa benefi- 
cia amigonan miyonario. 


Telegram ta keda prohibi riba celularnan di trabao a causa di uso 
criminal y menasa di spionahe na Amsterdam 


(NLTimes) - Amsterdam 
a prohibi su ambtenaar- 
nan di usa e aplicacion di 
chat Telegram riba nan 
telefon di trabao a causa 
di e actividadnan crimi- 
nal riba e aplicacion y e 
riesgo di spionahe, un vo- 
cero a confirma na BNR. 
E ciudad a implementa e 
prohibicion na fin di april 
pero no a publicamente 
comenta esaki. 


Telegram ta “un sitio safe pa 
hacker, criminalnan ciber- 
netico y delearnan di droga,” 
un vocero di Amsterdam 
su consejal IT Alexander 
Scholtes a conta e noticiero. E 
ciudad tambe ta preocupa cu 
posibel spionahe via e aplica- 
cion, aunke e no tin laso ofi- 


cial na Rusia mas. Telegram a 
ser crea na Rusia, sinembargo 
e oficina principal a ser movi 
pa Dubai y e compania ta ofi- 
cialmente localisa na Virgin 
Islands. 
Aña pasa, e servicio di in- 
teligencia AIVD a adverti di 


menasanan di spionahe for 
di aplicacionnan cu ta bin di 
e paisnan cu “un programa 
cibernetico ofensivo.” E ta 
menciona Rusia, China, Iran 
y Nort Korea como ehempel. 
Segun BNR, e Ministerio di 
Iterior tin un lista di e apli- 


cacionnan “mas riesgoso” cu 
no ta permiti riba telefon di 
trabao di ambtenaarnan. 


Aña pasa NOS a reporta cu 
e aplicacion Ruso Vkontakte 
y e aplicacionnan di compras 
online Chines Temu y AliEx- 


press ta riba e lista aki. 


Telegram no tin un laso cla 
cu e paisnan aki. “Fundador 
Pavel Durov ta Ruso, pero el 
a ser practicamente obliga sali 
for di Rusia,” Marielle Wi- 
jermans di Maastricht Uni- 
versity a conta BNR. Durov 
ta bisa cu un conflicto cu e 
president tocante data di usu- 
arionan di Ucrania tabata e 
causa di su salida. 


Telegram tin casi 1 biyon 
usuario mundialmente, in- 
cluyendo casi 2 miyon na 
Hulanda. E ta e aplicacion 
mas grandi prohibi pa auto- 
ridad Hulandes desde cu e 
gobierno nacional a prohibi 
TikTok riba telefon di aamb- 
tenaarnan aña pasa. 


Zsolt Szabó: “Nos politica mester trece resultadonan concreto’ 


(CuraçaoChronicle) 
- 
Secretario di Estado pa 
Relacionnan den Reino y 
Digitalisacion, Zsolt Sz- 
abó, a identifica dos prio- 
ridad dentro di e portfolio 
di Relacionnan di Reino: 
bon gobernacion y mane- 
ho financiero. 


Segun e secretario di estado, 
esaki ta dos topico esencial 
pa un “bon dependencia pro- 
pio” riba e islanan. Den un 
entrevista, e secretario di es- 
tado a declara cu pa e proxi- 
mo 4 aña, e lo enfoca riba e 
desaroyo economico riba e 
islanan. E politico di PVV re- 
cientemente a bishita e isla y 


a refleha riba un bishita exi- 
toso. 
E secretario di estado a bisa 
cu e no ta “e tipo di lider cu 
ta crea documentonan ne- 
chi di politica cu ta mustra 
interesante pero no ta ser 
cumpli. Mi kier traha riba 
resultadonan concreto y mi 
no tin interes riba politica sin 
un fundeshi solido. Tur loke 
nos haci durante e proximo 
4 aña mester duna resultado. 
Actualmente, nos ta tratando 
un pakete nacional. E ta hopi 
trabao y nos por debati sin 
fin. Pero pa mi persona, sola- 
mente un cos ta importante: 
nos politica mester duna re- 
sultado concreto.” 

Capitan Hulandes ta salba 15 persona despues cu un yate a sink durante 
un tormenta na Italia; un persona a fayece 


(nltimes.nl) – E capitan 
Hulandes di un barco di 
bela a dirigi e rescate di 15 
persona cu a logra scapa 
for di un yate cu a sink 
cerca di costa di Porticel- 
lo na Italia trempan den 
oranan di mainta dialuna. 
Un miembro di e tripula- 
cion a fayece, y seis pasa- 
hero tabata falta despues 
cu e yate di luho Bayes- 
ian di 56 meter a kibra y a 
sink durante un tormenta 
repentino. Un Hulandes, 
miembro di e tripulacion, 
tabata entre esnan cu a 
wordo salba. 


Entre mas o menos 3:45 
a.m. y 4:45 a.m., mal tempo 
severo a dal riba e barco cu 
bandera Britanico, cu tabata 
transporta 12 pasahero y 10 
miembro di tripulacion. Di 
e grupo di hende cu a wordo 
salba, nuebe tabata miembro 
di tripulacion y seis tabata 
pasahero. Ocho di esnan cu 
a wordo salba a wordo hospi- 
talisa dialuna. E persona cu a 
wordo haya morto na e sitio 
di e accidente cerca di Pal- 
ermo, Sicilia, a ser identifica 
como e coki di e barco. 


Karsten Börner tabata e capi- 
tan di e barco di bela Hulan- 
das grandi Sir Robert Baden 
Powell na e momento di e 
incidente. Su barco di 42 
meter tabata hancra cerca di e 
Bayesian ora cu e tormenta a 
dal. El a describi un “rafaga di 
biento masha fuerte” similar 
na un horcan, cu a ocasiona 
cu e mester a cende e mo- 
tor pa mantene su posicion, 
mientras e tabata purba evita 
e yate cu tabata cerca di nan. 
Un piscador local a bisa cu e 
ta posibel cu tabata causa pa 
un kolom di awa, un nubia 
cu ta desaroya riba awa, con- 
trario na un tornado cu ta 
forma riba tera. 


Börner y su tripulacion a bri- 
ya luz riba e Bayesian, y nan 
a mira cu e tabata inclina sev- 
eramente. “E otro barco a bay 
plat na awa, despues e bay 
abao,” el a discribi. “Despues 


cu e tormenta a caba, nos a 
tuma nota cu e barco tras di 
nos a desaparece. Y despu- 
es, nos a mira un flare cora. 
Asina mi primo y ami a bay 
na e posicion, y nos a haya e 
boto salbabida cu 15 persona 
aden,” el a conta na e medio 
di comunicacion di e inci- 
dente. 


“E tabata un desaster gran- 
di.” E Bayesian tabata mas o 
menos un kilometer for di e 
costa di Italia na un profun- 
didad di 50 meter. Tres di e 
ocupantenan di e balsa tabata 
gravemente herida, Börner 
a bisa, pero ningun di e so- 
breviviente no a keda den un 
condicion serio na fin di e 
atardi. 


Ciudadano Britanico Char- 
lotte Golunski a bisa La Re- 
pubblica cu el a mantene su 
baby, Sophia, riba e superfi- 
cie cu tur su forsa. El a bisa, 
“Mi brasa tabata full gerek 
pa mantene for di hoga.” E 
muhe di 35 aña y e yiu di 
un aña tabata entre esnan cu 
a wordo salba pa e tripula- 
cion di Börner, hunto cu su 
pareha, James Emsilie di 35 
aña. 


E Bayesian ta pertenece na 
multi-miyonario di tecno- 
logia Britanico Mike Lynch, 
cu tabata entre esnan desa- 
parece, y su casa, Angela Ba- 


cares di 57 aña. E tabata entre 
esnan cu a wordo salba. E ci- 
udadanonan Britanico tabata 
hunto cu nan compañero- 


nan Ayla Ronald, di 46 aña, y 
Matthew Fletcher di 41 aña, 
segun Giornale di Sicilia. 
Otro di esnan cu a wordo sal- 


ba tabata e capitan Frances di 
e Bayesian, Matthew Griffith 
di 22 aña, un muhe Irlandés 
yama Sasha Murray di 29 aña, 
y un homber Neozelandes di 
51 aña yama James Calfield. 
Un ciudadano di Myanmar, 
Myin Htun Kyaw, di 39 aña 
tambe a wordo salba. 


E nomber di e otro cinco 
persona cu a ser salba no a 
wordo publica. E Ministe- 
rio di Asuntonan Exterior di 
Hulanda a bisa cu un di nan 
ta Hulandes. No tabata cla si 
e persona ey tabata entre es- 
nan hospitalisa, segun RTL 
Nieuws. 


“Pe y su sernan keri, e Min- 
isterio di Asuntonan Exterior 
ta ofrece asistencia consular,” 
un vocero di e ministerio a 
bisa ANP. 

Gobierno di Nicaragua a cancela otro 1.500 NGO y 
a traspasa nan propiedad pa Estado 


(EFE) – Ayera dialuna, Ni- 
caragua a cancela e rep- 
resentacion legal di otro 
1.500 asociacion cu tabata 
funciona como organismo 
sin fin di lucro, entre nan, 
organisacionnan catolico, 
defensor di diversidad sex- 
ual, educativo, social, y di 
militarnan retira, na unda a 
ordena traspasa nan propie- 
dadnan pa Estado. 


Cu e ciere di e 1.500 organi- 
sacion 
no 
gubernamental 
(NGO) ta 5.200 e organisa- 
cion di e sorto aki cu a keda 
disolvi despues di e protestanan 
popular cu a cuminsa na april 
di 2018 na e pais centro Ameri- 
cano. 
E medida aki, sin precedente 
ora ta prome biaha cu 1.500 
NGO ta ser cancela de un 
solo biaha, ta tuma luga tres 
dia despues cu Ehecutivo 
sandinista a anuncia cu ta bay 
reforma e funcionamento di 
NGO, cu awor mester forma 
“aliansa” cu institucionnan di 
Estado pa ehecuta nan proyec- 
tonan na e pais. 
“For di e fecha aki NGO cu ta 
funciona na Nicaragua ta bay 
tin un modelo di operativi- 
dad cu nos a caracterisa como 


“aliansa di asociacion,” segun e 
vice-presidente Nicaraguense, 
Rosario Murillo a bisa a traves 
di medionan social. 


E disolucion di e 1.500 organi- 
sacion aki a ser aproba pa min- 
ister di Interior, Maria Amelia 
Coronel, se4gun acuerdo min- 
isterial publica na corant oficial 
Gaceta di Nicaragua. 


E cartera di Interior ayera di- 
aluna a splica cu a cera di forma 
unilateral e 1.500 NGO pa 
incumplimento di leynan cu 
ta regula nan, “ya cu nan no 
a reporta pa periodonan entre 
1 hasta 35 aña, nan estadonan 
financiero conforme periodo 
fiscal, cu ingresonan detaya, 
detaye di donacion y nan hunta 
directiva.” 


Tocante e likidacion di pat- 
rimonio di e organismonan, 
Ministerio di Interior a indica 
cu ta bay coresponde na Procu- 
raduria General di Republica 
e traspaso di propiedadnan na 
nomber di Estado di Nicara- 
gua. 


Entre e 1.500 NGO cancela ta 
Asociacion Caritas Diocesana 


di Granada, Asociacion Mari- 
ana di Santuario di Virgen di 
Cuapa, Asociacion Teresiano 
Carmelitana di Nicaragua, 
Asociacion Tabernáculo Bau- 
tista di Nicaragua Amigonan di 
Israel, Asociacion Tabernáculo 
Bíblico Bautista Luz di Israel, 
Asociacion di Ministerionan 
Evangelico Hispano Amigo- 
nan di Israel, Club Rotario di 
Granada y Fundacion Casa de 
los Tres Mundos. 
Tambe Asociacion Comision 
Nacional Ganadero di Nica- 
ragua, Union Nicaragüense 
di Cafetaleros, Asociacion di 
Cafetaleros di Masatepe, Aso- 
ciacion di Hotelnan di Nica- 
ragua, Asociacion pa Dere- 
chonan di Diversidad Sexual 
Nicaragüense, 
Asociacion 
Autonomo di Hende Muhe, 
Asociacion Movimiento Indi- 
gena di Monimbó, Asociacion 
Mayagna Sauni as Kaluduhna, 
y Asociacion di Hendenan Dis- 
capacita Indigena di Caribe. 


Algun diputado sandinista 
tambe a argumenta cu e can- 
celacion di e NGO aki ta forma 
parti di un proceso di orde- 
namento debi cu no tur e 7.227 
cu tabata registra na Nicaragua 
te 2018 tabata operando. 


Lopez Obrador ta defende cu migrantenan Mexicano na Merca ta aporta 
ekivalente na PIB di Colombia 


(EFE) – Presidente di 
Mexico, Andres Manuel 
Lopez Obrador, ayera di- 
aluna a afirma cu migran- 
tenan Mexicano na Merca 
ta aporta cerca di 338.000 
miyon dollar pa aña na 
economia di e pais ey, 
“ekivalente” na producto 
interior bruto (PIB) di 
Colombia. 


E mandatario a realisa un ho- 
menahe pa defende su “pai- 
sanonan” na Merca, na unda 
cerca di 38 miyon ciudadano 
Mexicano ta biba, incluyendo 
11.75 miyon naci na Mexico, 
di e cual casi e mita ta indoc- 
umenta, segun Instituto Na- 
cional di Estadistica y Geo- 
grafia (Inegi). 


“Loke e migrantenan Mexi- 


cano ta aporta pa Merca ta 
rond di 338.000 miyon dol- 
lar, ekivalente na PIB di 
Colombia, di e cantidad ey, 
18,5% ta remesa, y na Merca 
keda 265.000 miyon dollar, ta 
hopi importante e producto 
di trabou di migrantenan na 
Merca y loke nan ta inverti na 
Mexico,” el a declara. 


Hefe di Ehecutivo a calcula 


cu Mexico e aña aki ta bay 
ricibi un record di 65.000 
miyon dollar den remesa “y 
ta un recurso cu ta beneficia 
mas di 10 miyon famia na e 
pais.” 


El a realisa e homenahe aki, 
cu musica y bailenan folk- 
lorico di cada pais, mientras 
e proposicion anti inmigrante 
na Merca ta crece, na unda 
casi un di cada cuatro mi- 
grante, 24% ta di origen Mex- 
icano, di acuerdo cu cifranan 
di Inegi. 


Mientras, e ex-presidente 
y 
candidato 
republicano, 
Donald Trump, ta adverti 
di deportacion masivo y ta 
aumenta su discurso contra 
Mexicanonan, e candidato 
democrata, Kamala Harris, 
a priminti firma un reforma 
negocia na februari cu lo per- 
miti cera frontera y expulsa 
migrantenan 
na 
teritorio 
Mexicano. 


Pero, Lopez Obrador a mus- 
tra datonan di Gobierno di 
Mexico cu ta sigura cu, pa 
cada 0,69 dollar cu ciudada- 


nonan Mericano ta paga na 
impuesto, Mexicanonan na 
Merca ta paga 1,38 dollar. 


Estadisticonan tambe ta seña- 
la cu shete di cada 10 trahado 
agricola na Merca ta di origen 
Mexicano y ta aporta di for- 
ma “invaluabel” na sectornan 
como campo, construccion y 
servicionan. 


Esun cu lo gana eleccion na 
Merca na november mester 
deal cu e presidente eligi di 
Mexico, Claudia Sheinbaum, 
ken 1 di october ta bay asumi 
cu e promesa di continua cu 
e politica di Lopez Obrador. 


E gobernante Mexicano ac- 
tual a atribui e migracion na 
condicionnan di pobresa di 
e periodo “neoliberal,” pero 
a priminti na su paisanonan 
cu “lo mehora e cosnan na 
e pais” y cu Sheinbaum ta 
bay ta “e miho presidente di 
mundo.” 


E mandatario a cera e evento 
cu e grito di “Biba e migrant- 
enan, Biba Mexico.” 

Haiti: Caricom ta trata cu autoridadnan Haitiano tocante celebracion 
di eleccion y inseguridad 


(DiarioLibre) – Miembro 
di Conseho Presidencial 
di Transicion (CPT), Smith 
Augustin a cualifica como 
un exito e bishita di un del- 
egacion di Comunidad di 
Caribe (Caricom) na Haiti 
durante fin di siman cu a 
pasa. 


Augustin a indica cu e discusi- 
onnan a enfoca riba e acuerdo 
di dia 3 di april, e celebracion 
di eleccion, inseguridad y recu- 
peracion economico. “Tambe a 
plantia acusacionnan di corup- 
cion y e problema grave di e 
difamacion,” el a bisa. 


Le Nouvelliste, e corant Hai- 
tiano principal, a publica dia- 
bierna ultimo un editorial den 
cual ta denuncia cu no ta ofrece 
informacion oficial tocante e 
resultadonan di e bishitanan cu 
Comunidad di Caribe (Cari- 
com) ta realisa na Haiti. 


“Manera cu nan ta haci for di e 
inicio di su mision di bon ofi- 
shi, e personalidadnan promi- 
nente di Caricom a bishita un 


biaha mas e pais y a bay sin 
comunica tocante su mision,” 
e editorial titula “Figuranan 
destaca di Caricom ta ignora 
Haitianonan,” firma pa direc- 
tor di e corant, Frantz Duval, 
ta indica. 


El a manifesta cu e yegada di e 
misionnan ta rondona pa mis- 
terio y cu “semper nos ta haya 
sa a traves di rumornan di e 


proximo presencia di person- 
alidadnan dentro di nos mu- 
rayanan. Nan yegada nunca ta 
wordo anuncia den un rueda di 
prensa. Ora nan bay tampoco 
ta marca pa un palabra di ayo.”. 


“Tur cos ta sucede den secreto. 
Durante e ultimo bishita cu e 
termina diabierna 16 di augus- 
tus, tabata conoci solamente e 
agenda di e prome dia cu fun- 


cionarionan di e Ehecutivo. 
Durante e resto di e siman, 
un gran falta di informacion 
a rondona e reunionnan di e 
personal di Caricom cu esnan 
involucra den e crisis Haitia- 
no,” el a indica. 


Recientemente despues di un 
reunion cu e delegacion di 
Caricom, e prome minister di 
Haiti, Garry Connille, a acepta 


cu satisfaccion e propuesta di e 
entidad ey pa observa e proxi- 
mo eleccionnan na e pais. 


Recientemente tambe e prome 
minister di Haiti, a mantene un 
reunion cu su colega Canades, 
Justin Trudeau, tocante e pro- 
ceso di transicion di politica, e 
crisis humanitario y di seguri- 
dad cu ta asota e pais Caribense. 


Ambos lider tambe a trata e 
tema di e apoyo di e comuni- 
dad internacional pa e Mision 
Multinacional di Apoyo pa Se- 
guridad na Haiti. 


“E prome minister Trudeau 
a expresa su satisfaccion pa 
e prome pasonan cu e gobi- 
erno a duna bou liderazgo di e 
minister di Garry Conille den e 
gestion di e crisis global actual 
cu ta asota e pais y a sigura e 
apoyo di Canada na Haiti pa e 
exito di e transicion y e organi- 
sacion di eleccionnan creibel, 
transparente y democratico pa e 
renobacion di personal politico 
na Haiti,” un comunicado di 
e gobierno Haitiano ta indica. 


Jamaica: PNP ta urgi gobierno pa haci mas pa agricultura 


(JamaicaObserver) - Vo- 
cero di oposicion pa ag- 
ricultura, pesca y mineria 
Dr. Dayton Campbell ta 
acusa e Gobierno di Jamai- 
ca di no haci suficiente pa 
empodera e actornan den 
e sector di agricultura. 


Dirigiendo palabra na e con- 
ferencia di Partido Nacional 
di Pueblo (PNP) pa Trelawny 
Southern diahuebs anochi, 
Campbell a papia specifica- 
mente tocante e importan- 
cia di yuda e grupo cu ta cay 
den e districto electoral,como 
tambe como e agricultor- 
nan rond mundo cu a wordo 
afecta pa horcan Beryl. 


“Southern Trelawny ta un 
districto agricola den e pais. 
Nos ta realisa cu saliendo for 
di e horcan nos no a mira su- 
ficiente atencion wordo duna 
na e agricultornan na South- 
ern Trelawny. Pa ta honesto, 
nos no a wak suficiente aten- 
cion wordo duna na e agri- 
cultornan den tur e pais. Bo 
tin na Jamaica mas cu 200 
mil hende registra como ag- 
ricultor. E ta e dunador di 
trabao mas grandi den e pais. 
Tin hopi mas cu e Gobierno 
mester haci pa empodera nos 
agricultornan,” Campbell a 
bisa, ken tambe ta e secretario 
general di PNP. 


E no a referi na e anuncio di 
luna pasa na e Cas di Repre- 
sentantenan pa Minister di 
Agricultura, Pesca y Mineria 
Floyd Green cu e gobierno 
ta aloca 700 miyon dollar pa 
duna varios tipo di asistencia 
di termino cortico na agricul- 
tor- y piscadonan cu a sufri 
perdida significante debi na 
horcan Beryl. 


Campbell, 
sinembargo, 
a 
contesta cu e agricultornan 
na Southern Trelawny “no 
tin bon acceso pa yega na 
nan plantacion”. El a bisa cu 
su comentario tabata basa 
riba observacionnan realisa 
durante un bishita di e area 
hunto cu e empresario Paul 
Patmore, cu a wordo presenta 
como e persona cu lo repre- 
senta e partido pa e districto 
durante e conferencia. 


Segun Campbell, agricul- 
tornan ta forsa awor pa usa 
burico pa transporta palo pa 
nan plantacion debi na cu e 
camindanan no ta adecua 


“Hende no ta duna agri- 
cultura e importancia cu e 
merece, pasobra di algun 
manera nos ta kere cu agri- 
cultura ta e primo sushi den 
e famia. Y rason pakico hende 
ta pensa asina ta cu hopi hen- 
de a crece ta mira un hende 


ta lucha riba mita hectar di 
tera, cu machete y shovel. A 
yega tempo awor pa pone tera 
disponibel pa nos agricultor- 
nan,” el a remarca. 


E secretario general di PNP 
tambe tin problema cu loke 
le a bisa ta un escasez di fa- 
cilidadnan pa warda cosecha 
pa e agricultornan. 


“Ora horcan ta bin nan ta 
bisa bo bay cosecha loke bo 
tin. Ora bo bay kosecha loke 


bo tin, no tin lugar pa bo por 
warda loke bo a cosecha. Con 
por tin un pais di batata du- 
shi y no tin luga adecua pa e 
hende por sigura cu ora nan 
cosecha nan producto, nan 
por warda nan producto y 
haya e maximo retorno for di 
nan trabao,” Campbell a bisa. 


El a expresa tambe un apoyo 
fuerte pa e agricultornan cu 
ta victima habitual di horta- 
mento. 


“Pa hopi tempo nos a per- 
miti e ‘pushi cu tin dos pia’ 
pa horta nos hende for di nan 
trabao duro. Pa hopi tempo 
nos a permiti hortamento di 
tera desmotiva hende di bay 
den agricultura. Nos mester 
tuma un postura serio contra 
hortamento aki pa sigura cu 
ora bo bay sali pa produci, ora 
bo cria bo bestia, cu hende 
no ta bin manera Nicode- 
mus den anochi y ta core cu 
e fruto di e trabao duro cu bo 
a pone den dje,” el a expresa. 

Candela na e Somerset House na Londres, hogar di e piesanan di Van 
Gogh y Cezanne 


(AP) - Pinturanan valioso 
di Monet, Cezanne Van 
Gogh y otro a keda sin 
daño 
diasabra 
despues 
cu bomberonan a bringa 
pa paga un candela cu a 
cende riba dak di e Som- 
erset House, un edificio 
di arte grandi na Londres, 
oficialnan a bisa. 


Huma y vlam mira for di e 
dak di e edificio historico 
rond merdia a ser aborda pa 
bomberonan cu a basha awa 
riba dje for di hemchinan riba 
trucknan cu trapi. 


Bomberonan tabata trahando 
pa paga e ultimo vlamnan 
anochi y a anticipa pa keda 
na e sitio te cu diadomingo, 
segun Keeley Foster, notario 
assistent di e London Fire 


Brigade. 


“E edad y diseño di e edif- 
cio a prueba como un reto 
pa e tripulacionnan ora nan a 
yega,” Foster a bisa. 


E respuesta compleho y tec- 
nico a rekeri e uso di un trapi 
di 63 meter pa yega e vlam- 
nan mester a crea “fire break” 
den e dak pa limita e plama- 
mento di candela. E causa di e 
candela ta bao investigacion, 
Foster a bisa. 


Staff y publico tabata safe y e 
piesanan di arte no tabata den 
e area di e candela, un oficial 
di e Somerset House a bisa. 
“A mira un candela merdia 
den un skina di e banda oc- 
cidental, e sitio a ser evacua 
inmediatamente y a yama e 


London Fire Brigade, ken 
a yega hopi lihe,” Jonathan 
Reekie a bisa, director di e 
Sommerset House Trust, a 
bisa. “E parti occidental di e 
edificio ta mayormente ofi- 
cinanan y facilidadnan, no 
tin ningun piesa di arte den e 


area ey.” 


E edificio banda di e Riu 
Thames tabata plania pa an- 
fitriona un evento di break- 
dancing pa celebra e debut 
di e deporta na e Olimpiada 
na Paris. E candela tabata na 


e otro banda di e edificio for 
di The Courtauld Galley cu 
ta inclui piesanan manera e 
“Self-Portrait with Bandaged 
Ear” di Van Gogh y “The De- 
scent From The Cross” di 
Peter Paul Rubens. 


E galeria a habri back diado- 
mingo, Reekie a bisa. E edifi- 
cio neoclasico a ser reconstrui 
casi 250 aña pasa despues cu 
e Somerset House original a 
ser demoli despues di negli- 
gencia. 


E palacio original a ser con- 
strui na 1574 pa Edward Sey- 
mour, Duque di Somerset, 
ken despues a ser ehecuta na 
e Tower of London. Reina 
Elizabeth I a biba den e pa- 
lacio como princesa pa cinco 
aña prome cu el a bira reina. 


E sombre di fieltro iconico di Indiana Jones a ser bendi pa 630,000 dollar 
durante findishi 


(AP) - E sombre di fieltro 
bruin bisti pa actor Har- 
rison Ford den e segunda 
instalacion di e pelicu- 
lanan di Indiana Jones a 
ser bendi pa 630,000 dol- 
lar durante findishi, segun 
compania di memorabilia 
di pelicula y serie Prop- 
store a anuncia diabierna. 


A anticipa cu e sombre cu a 
aparece den e pelicula “Indi- 
ana Jones and the Temple of 
Doom” di 1984 lo haya oferta 
di entre 250,000 pa 500,000 
dollar, segun e descripcion 


online di e obheto. 
E sombre ta bin for di e col- 
eccion personal di e stunt 
performer difunto Dean Fer- 
randini, ken tambe a bisti’e 
como alternato di Ford como 
Jones, e arkeologo cu no gus- 
ta colebra. 


Manteniendo e sombre na 
su luga durante filmamento 
tabata un “reto continuo,” 
segun experto di Propstore a 
bisa den e descripcion online, 
y pidanan di foam a ser pone 
aden pa e fit mas preta riba 
cabes. 


Crea pa e Herbert Jonhson- 
Hat Company na Londres, e 
sombre ta traha di fieltro di 
coneu. 


Otro obhetonan bendi ta in- 
clui un helmet “biker scout” 
blanco di un Imperial scout 
trooper for di e pelicula “Re- 
turn of the Jedi” di 1983, cual 
a ser bendi pa 315,000 dol- 
lar, y un disfraz di fantasma 
bisti pa streanan di e pelicula 
“Scream” di 1996, cual a ser 
bendi pa 270,900 dollar. 


Harvey Weinstein lo keda den custodia na New York mientras e ta warda 
pa rehuicio riba acusacion di abuso sexual 


(AP) - Harvey Weinstein 
lo keda den costudia na 
New York mientras e ta 
wardando rehuicio riba 
cargonan di abuso sexual 
y asalto sexual na Man- 
hattan, segun fiscalnan a 
confirma ayera mientras 
e magnata di pelicula a 
haci un aparencia corto 
den corte relaciona na un 
peticion di California pa 
extradit’e eynan. 


Pero despues cu e caso na 
New York completa, e lo re- 
gresa California pa sirbi su 
sentencia pendiente di 16 aña 
pa un condena separa di abu- 
so sexual eynan prome, segun 
abogado di districto Queens 
Melinda Katz a bisa den un 
declaracion. 


“Awe, acusado Harvey Wein- 
stein a ser procesa formal- 
mente riba un orden di aresto 
suministra pa gobernador 
Kathy Hochul, ken a eherce 
su autoridad pa e keda den 
costudia na New York mien- 
tras su caso na New York ta 
ser husga,” Katz a bisa. “E lo 


sirbi e sentencia di California 
prome, como cu esey awo ta 
su sentencia primario.” 


Weinstein, ken a nenga cu el 
a abusa of asalta hende sexu- 
almente, a ser condena na Los 
Angeles na 2022 mientras e 
tabata sirbiendo caba un sen- 


tencia di 23 aña na New York. 
Su veredicto di 2020 na Man- 
hattan a ser descarta durante 
temporada di primavera den 
e corte halto di e estado, cual 
a dicidi cu e hues den e huicio 
original no a permiti testimo- 
nio husto contra Weinstein a 
base riba acusacionnan cu no 
tabata parti di e caso. 


E rehuicio na Manhattan a 
ser plania pa november. 


Weinstein, 72, cu un man den 
boei riba su rolsoel y un otro 
wantando un revisa y un buki, 
a aparece den e corte criminal 
di Queens pa menos cu cin- 
co minuut ayera mientras su 
abogadonan a acorda cu e lo 
keda den e compleho di pri- 
zon Rikers Island. Weinstein 
a regresa ey despues di ser 


hospitalisa luna pasa pa prob- 
lemanan di salud incluyendo 
COVID-19 y neumonia den 
ambos pulmon. 


E asunto di extradicion ta tu- 
mando luga na Queens, en 
bes di Manhattan, debi na e 
proximidad cu Rikers Island. 
Fiscalnan na Manhattan a bisa 
luna pasa cu nan tin e meta di 
trece un cargo nobo di asalto 
sexual contra Weinstein pero 
no a duna mas detaye, ni un 
periodo pa trece e posible 
cargo nobo. 


Abogado di Weinstein Arthur 
Aidala a sugeri e tempo ey 
cu e discusionnan di fiscal di 
un demandante nobo a causa 
duda tocante e forsa di nan 
caso actual. 

Escritor y productor The-Dream ta busca retiro di demanda di agresion 
sexual 
(AP) - Abogadonan di 
The-Dream, un escritor 
ganador di Grammy ta 
buscando retira un muhe 
su demanda cu a acusa su 
persona di agresion sexual 
y otro abusonan. 


E productor, ken su nomber 
legal ta Terius Gesteelde- 
Diamant tabata un escritor y 
productor di hitnn maera Be- 
yonce su “Single Ladies (Put 
a Rign on It), Justin Bieber su 
“Baby” y Rihanna su “Um- 
brella.” El a nenga e acusa- 
cionnan di agresion sexual, 
violacion y otro abusonan 
haci den un demanda di can- 
tante Chanaaz Mangroe den 
juni. 


Abogadonan di Terius kier 
pa retira e demanda comple- 
tamente, skirbiendo den nan 
mocion entrega diabierna na 
corte federal di Los Angeles 
cu Mangroe su abogadonan ta 


“usando e sistema hudicial pa 
propaganda un imagen falso y 
difamatorio tocante Diamant, 
en ta un music altamente re- 
speta den e industria di arte, 
pa nan propio ganashi finan- 
ciero y su caida extremo.” 


Mangroe, ken a traha bao e 
nomber Channii Monroe, a 
acusa den e demanda cu Teri- 
us a hinca su persona den un 
“relacion abusivo, violento 
y manipulativo cu agresion 
fisico, encuentronan sexual 
violento y manipulacion psi- 
cologico severo” despues cu 
el a sali for di Hulanda pa 
bay Merca cu speransa di por 
logra su metanan como can- 
tante. 


E mocion tambe ta pidi pa re- 
tira of alternativamente strike 
e demanda su acusacion di vi- 
olacion bao causanan tecnico. 


Den un declaracion diabi- 
erna, Desiree F. Moore, ken 
ta representa Gesteelde-Dia- 
mant y su compania, a argu- 
menta cu e demanda ta un 
asina yama ‘shotgun plead- 
ing’, cual e ta bisa ta base su- 
ficiente pa retira e demanda 
pa motibo cu esaki no ta spe- 
cifica acusacionnan basa riba 
hechos contra cada acusado. 


Meredith Firetog, un di e 
abogadonan 
representando 
Mangroe a bisa den un email 


manda na The Associated 
Press c e argumentonan haci 
den e mocion “no ta nada 
persuasivo. Nos ta anticipa 
opone e mocionnan” y sigui 
dilanti cu e caso segun Fire- 
tog a comenta. 


Si e caso no keda retira, 
Gesteelde-Diamant su abo- 
gadonan kier pa un hues kita 
porcion di e keho cu nan ta 
considera 
“impertinente, 
impermisibel y scandaloso.” 
Tambe nan kier pa e com- 
pania cu e ta co-dono di dje, 
Contra Paris LLC, keda saca 
for di esaki pa motibo cu e ta 
primeramente haci negoshi 
na Atlanta y ta registra na 
Delaware. 


Prins Harry y Meghan ta reuni cu lidernan Afro-Colombiano pa termina 
nan prome bishita pa Colombia 


(AP) 
- 
Prins 
Harry 
y 
su 
casa 
Meghan 
a 
termina 
nan 
prome 
bishita pa Colombia riba 
diadomingo pa medio di 
participa den un forum 
tocante e desafionan cu e 
muhenan di descendencia 
Africano 
ta 
enfrenta 
mientras nan ta participa 
den politica. 


E pareha tambe a reuni cu 
hobennan como parti di e 
festival di musica tradicional 
den e ciudad di Cali. 


E tour di e Duke y Dukesa di 
Sussex a cuminsa diahuebs 
bao 
invitacion 
di 
Vice 
Presidenta Francia MArquez, 
Colombia su prome Vice 
Presidenta di color scur. E 
bishita aki a ser defini pa 
causanan cultural y social, den 


linea cu e pareha su sosten 
di Archewell Foundation, 
un organisacion sin fines di 
lucro. 


Rondona pa e zonidonan 
Afro-influencia 
di 
instrumentonan y poesia, e 
pareha a sinta den primera fil 
tendiendo reflexionnan di e 
lidernan aki na e forum yama 
Afro Women and Power. 


“Mi por sinti e amor for di 
Colombia. E ta increibel, 
hopi danki,” e Dukesa di 
Sussex a bisa den Spano 
na e forum di muhenan y 
lidernan 
Afro-Colombiano 
na Colombia. El a bisa cu e 
lucha di muhenan di color 
scur pa participa den politica 
ta hoi mas compleho a causa 
di racismo y discriminacion. 
“Nos condicionnan di bida 


ta 
haci 
muhenan 
fuerte 
y balente,” Colombia su 
vice presidenta a agrega. 
Marquez a pidi e pareha pa 
genera sosten financiero y 
progrmanan social pa hende 
muhe cu ta enfrenta violencia 
di genero y hubentud. 


E obhetivo di e evento tabata 
di mustra e trabao pa “restaura 
dignidad na e personanan 
etnico” y promove accion 
pa e desaroyo y bienestar di 


hende muhe, muchanan y 
adolescentenan segun e vice 
presidente. 


Un dia prome, Harry y su 
casa a bishita dos pueblo 
reconoci pa preserva nan 
rais Africano. Nan a reuni 
cu comunidadnan y nan 
lider den pueblonan manera 
San Basilio de Palanque 
na Cartagena, na e costa 
Caribense di Colombia. 


Nan 
tour 
a 
inclui 
e 
participacion den un forum 
tocante 
seguridad 
digital 
na Colombia su capital, 
Bogota, unda nan a boga 
pa salud mental y e lucha 
contra bullying cibernetico 
di muchanan y hobennan. 
Tambe nan a bishita un scol 
y a reuni cu miembronan di 
ehercito y veteranonan afecta 
pa decada di conflicto interno 
na Colombia. 

Pa prome biaha den historia 
Aruba lo ta anfitrion di campeonato mundial di domino 


Dia 26 di september 2024, 
campeonato mundial lo 
inicia y ta conta cu alred- 
edor di 500 participante. 


Recientemente, Minister di 
Enseñansa y Deporte, Endy 
Croes a reuni cu e directiva 
di Aruba Domino Bond, en 
conexion 
cu 
campeonato 
mundial cu lo tuma luga otro 
luna aki na Aruba. 


E directiva internacional di 
Domino tabata na Aruba aña 
pasa y a reuni cu Aruba Dom- 


ino Bond y e mandatario di 
Deporte. Nan ta preparando 
un 
campeonato 
mundial, 
unda ya 400 hungado di dife- 
rente pais a confirma nan par- 
ticipacion. Aruba lo tin rond 
di 100 hungado participando 
den campeonato aki, pues un 
total di 500 participante. E 
campeonato mundial aki tin 
su reglanan estricto y ta cre- 
ciendo mundialmente. 


Aña pasa el a tuma luga den 
e prestigioso ballroom na 
Las Vegas. Minister Endy 


Croes a indica cu e ta con- 
tento cu Aruba ta e anfitrion 
di e campeonato e aña aki. 
E mandatario di Deporte ta 
keda den comunicacion cu 
Aruba Domino Bond. G 


obierno di Aruba, SSA, Lotto 
pa Deporte y ATA hunto ta 
sostene Aruba Domino Bond 
pa e magno evento aki cu lo 
tuma luga prome biaha den 
historia na Aruba, dia 26 di 
september 2024. 


Mbappe sin gol den su debut den liga Spaño 


(AP) — Campeon defen- 
sor Real Madrid no por a 
logra mas cu un empate 
1-1 na Mallorca den e 
prome partido di Kylian 
Mbappe den liga Spaño 
diadomingo. 


Den su segundo wega cu Ma- 
drid despues di su debut den 
siman, Mbappe no a logra an- 
ota. E gigante Frances a anota 
den e victoria 2-0 di Madrid 
contra Atalanta den UEFA 
Super Cup diaranson. 


Coach di Madrid, Carlo An- 
celotti a cuminsa cu e mesun 
team cu a derota Atalanta, 


cu Rodrygo, Vinicius Junior 
y Mbappe den atake. “Nan 
ta cambia posicion aki aya,” 
Ancelotti a bisa di Vinicius y 
Mbappe. “Tin biaha Mbappe 
ta hunga mas central y tin 
biaha un di nan dos mester 
ocupa e banda aki, sin un 
plan particular. Ta depende 
con nan ta sinti.” 


Tabata Rodrygo cu a pone 
Madrid den bentaha contra 
Mallorca 13 minuut den e 
partido, pero e anfitrionnan 
a empata cu e gol di Vedat 
Muriqi den minuut 53. 


A saca defensa di Madrid, 


Ferland Mendy den tempo 
extra di segundo mita pa un 
hard foul riba Muriqi. 


Rafael Nadal, kende ta di e 
isla di Mallorca, tabata entre 
e publico mirando e partido 
na Son Moix Stadium. 


Hungadornan di Mallorca a 
duna un guardia di honor pa 
e ganadornan di Super Cup, 
parando den rij pa aplaudi e 
team di Madrid mientras nan 
a drenta e cancha prome cu 
inicio di e partido. 


Miles di ticket ainda disponible pa Grand Prix Hulandes, segun 
organisador di F1 


(NLTimes) – Ainda tin al- 
gun miles di ticket na ben- 
ta pa e Grand Prix Hulan- 
des na Zandvoort e week- 
end aki, segun un vocero 
pa e organisacion tras di 
e evento di Formula Uno. 
“En general, nos ta sold 
out,” el a splica, pero ai- 
nda tin ticket cu diferente 
partido ta debolbiendo e 
organisacion. 


Esaki ta inclui rebendedor- 
nan na Hulanda y den ex- 
terior cu ta ricibi derecho 
pa bende bloki di ticket nan 
mes basa riba acuerdonan an- 
terior. Un demanda a keda 
entrega recientemente contra 
Grand Prix Hulandes door 
di un di e companianan aki 
di rebenta, Platinum Group. 
E compania tabata spera di 
bende 35mil ticket, pero a 
keda decepciona pa e falta di 
benta. Como 8mil ticket di e 
compania aki a keda entrega 
back na e organisacion tras 
di Grand Prix Hulandes. Un 


parti grandi di e ticketnan aki 
awo ya a ser bendi, e vocero 
a bisa. “E interes ta keda sin 
disminui.” 


Cienmiles di bishitante ta 
spera den e pueblo costeño di 


Noord-Holland cuminsando 
diabierna, ora e pilotonan di 
auto di careda ta bay participa 
den dos practica gratis. Riba 
diasabra nan ta bay participa 
den e clasificacion pa e care- 
da, y e careda mes ta bay tuma 


lugar riba diadomingo. 


Piloto Hulandes di Red Bull, 
Max Verstappen actualmente 
ta e lider di tur piloto, cu 277 
punto. E ta spera di gana su di 
cuatro Grand Prix Hulandes 


consecutivo, pero e campeon 
defensor no a logra sigura un 
lugar riba e podium den tres 
di e ultimo cuatro careda riba 
e kalender di Formula 1. 


Verstappen a keda na di cu- 
atro lugar fin di juli na Bel- 
gica, mas cu nuebe seconde 
tras di e piloto ganador, Lewis 
Hamilton. 


El a keda na di cinco lugar na 
Budapest un siman prome, 
un careda cu Oscar Piastri a 
gana. Verstappen a keda na di 
dos lugar tras di Hamilton na 
e Grand Prix Britanico an- 
teriormente na juli, y a keda 
na di cinco lugar na e sede 
di Red Bull na Austria fin di 
juni. George Russel a gana e 
careda ey, crusando e linea fi- 
nal mas cu 37 seconde prome 
cu Verstappen. A pesar di e 
decepcionnan recien, e piloto 
Hulandes tin siete victoria 
y nuebe final riba podium e 
temporada aki. 


A15 
Diamars 20 augustus 2024 


Lilly Marlene Peterson, MA Museologia: 
5.5 miyon euro pa fundacionnan y personanan priva na Aruba 


5.5 miyon euro a wordo 
poni disponibel na fun- 
dacionnan y personanan 
priva pa proyecto na Aru- 
ba. Esaki ta un parti di e 
resultado di e pordon di 
Primier Mark Rutte pa e 
pasado di sclavitud trans- 
atlantico Hulandes cu a 
tuma luga na Aruba. 


E fondo a wordo regla den un 
areglo temporario guberna- 
mental cu ta e Tijdelijke re- 
geling van de Staatssecretaris 
Koninkrijksrelaties en Digi- 
talisering van 14 juni 2024 nr. 
2024-0000349322, houdende 
subsidie 
maatschappelijke 
initiatieven trans-Atlantisch 
slavernij-verleden 
voor 
het Caribisch deel van het 
Koninkrijk. 


E publicacion di e areglo a 
tuma luga dia 1 di juli 2024. 
Mira website 
https://zoek.officiele- 
bekendmakingen.nl/st- 
crt-2024-21888.html 


E metanan ta, y cu ami ta 
interpreta y traduci, como 
lo siguiente: haya un miho 
comprension di e persever- 
ancia di sclavitud den comu- 
nidad y combati e efecto neg- 
ativo den presente; procesa e 
pasado di sclavitud; stimula e 
conocemento y conscientisa- 
cion di e pasado di sclavitud; 
y reconoce y conmemora e 
pasado di sclavitud. 


Subsidio ta wordo duna di 
un suma di 10,000—te cu 
500,000—euro cu ta depende 


si bo ta un persona priva of 
fundacion y e actividad or- 
ganisa. Inscripcion pa fondo 
ta tuma luga via di un formu- 
lario digital. 


E ministerio na Hulanda ta 
bay tene momentonan di in- 
formacion. Pa participa tuma 
contacto cu postbus.slaverni- 
jverledenKR@minbzk.nl 


Un cordial saludos di parti di 
Lilly Marlene Peterson MA 
Museologia organisador di e 
proyecto Caquetio, Africano, 
Europeano: Nos tur ta un 
famia. Keda den contacto cu 
nos via WhatsApp 748 9441 
(no direct call) y e-mail: nos- 
turtaunfamia@gmail.com 


Sr. Jayburtt Dijkhoff, PhD: 
Aruba conoce un forma di tirania pasivo 


Den e curso cu Fundacion SIKI a 
lansa pa 3 di september venidero 
titulo ‘Con pa goberna un pais’, 
pa prome biaha lo expone e se- 
creto publico den nos sistema po- 
litico-democratico. Asina Sr. doc- 
tor Jayburtt Dijkhoff, presidente 
di Fundacion SIKI a elabora. 


E investigacion haci a mustra cu aun- 
ke Aruba a deshaci di e dominio di 


Hulanda y Corsou, ainda e herarkia 
colonialista ta bibo den nos sociedad. 
E ta asina fuerte cu esaki ta domina e 
ramo di politica y comercio. Basica- 
mente nos tin un elite cu ta dicta y e 
pueblo cu tin cu acepta locual ta bin 
di ariba. Esaki ta fomenta un cultura 
di miedo y di desconfiansa. Hende 
tin miedo di papia abiertamente kico 
nan ta pensa, corda pa participa na e 
democracia berdadero den nos pais. 
Esaki ta riba tur frontera, incluyen- 
do medio di comunicacion, cual ta 
sumamente preocupante pa e forma- 
cion di pensamento liber y expresion 
liber den nos sociedad. Ni comercio 
no ta realmente independiente, pa- 
sobra nan ta na merced di e elite pa 
tene cuenta cu nan y yuda nan cu 


un ambiente di establece negoshi y 
crecemento economico. Comercio ta 
sinti cu nan no ta wordo scucha debi- 
damente ora cu gobierno ta tuma de- 
cisionnan. No ta importa e signatura, 
colo politico of gabinete. 
E problema ta sistematico, kiermen 
tur ta haci mescos. Esaki ta haci cu 
nos ta den un situacion sumamente 
peligroso como pais. E herarkia colo- 
nialista cu a keda atras a hiba cu awor 
nos tin un elite dominante den nos 
sistema democratico, pero no ta mara 
na un persona. Basicamente, ken cu 
sinta riba e stoelnan di mas halto, 
ta comporta mescos. E ta parti di e 
reglanan formal y vooral informal. 
Den un palabra: el a bira algo cultur- 
al. Esaki ta haci cu nos no por papia di 


un dictador, pero un sistema corumpi 
cu ta haci cu tur gobierno ta mustra e 
mesun caracteristica den un sistema 
tiranico. Miedo pa represaya y fiel- 
dad ciego na e elite ta domina full e 
panorama. Cualkier critica ta bira un 
atake personal contra e gobierno of 
un mandatario. 


Esaki ta funesto pa un democracia y 
a hiba na pobresa extremo. E ta haci 
nos pais vulnerabel di paden y tambe 
pa menasa di pafor. Pero nos no ta 
laat. Nos por cambia e rumbo di nos 
pais. 
P’esey Sr. Jayburtt Dijkhoff ta invita 
henter pueblo di Aruba pa acudi na 
e curso importante aki pa nos futuro. 
Aruba tin mester di nos tur. 


Skirbi pa Robert Arends 
Partido di adultonan mayor? 


Si nos mira e desaroyo na 
Aruba caminda “hoben” 
nan a “join” otro den un 
partido politico, e pregun- 
ta ta presenta si e “adul- 
tonan mayor” di Aruba 
tambe no mester bin cu 
nan propio partido politi- 
co y participa na eleccion 
2025 pa defende y lucha pa 
nan posicion financiero y 
social den comunidad. 


No bisa cu tin OPPA, paso- 


bra OPPA ta un sindicato (un 
“grupito” exclusivo) repre- 
sentando na prome luga e 
pensionadonan di Gobierno 
y nan interes so. OPPA no 
ta representa interes di tur e 
adultonan mayor na Aruba. 


Adultonan mayor ta tur ciu- 
dadano di Aruba riba 60 aña 
cu ta confrontando un Aruba 
cambiando; un Aruba cu no 
ta tene suficiente cuenta cu e 
adultonan mayor cu pa un of 


otro motibo no por participa 
manera antes mas na tur cos. 
Adultonan 
mayor 
mester 
“join” otro den un partido 
politico pa apoya otro riba tur 
tereno pa asina por lucha pa 
nan interes—na prome luga? 
Of adultonan mayor ta djis 
sigui acepta un of otro po- 
litico proclama su mes candi- 
dato parlamentario pa adul- 
tonan mayor? 


Of na Aruba por trata uni 


“hobennan” cu “adultonan 
mayor” riba un lista combina 
cu cada grupo independiente 


di e otro pero formando un 
poder politico fuerte pa logra 
cambio? 

Hulandesnan ta demanda X a causa di leak di data y violacion di 
proteccion pa consumidor 


(NLTimes) - Un organi- 
sacion Hulandes a anun- 
cia riba diabierna cu nan 
lo entrea un demanda en 
masse contra plataforma y 
red social X pa “violacion 
grandi di derechonan fun- 
damental tocante protec- 
cion di data y proteccion 
di consumidor.” Founda- 
tion for Market Informa- 
tion 
Research 
(SOMI) 
anteriormente a deman- 
da ambos TikTok y Meta 
Platforms. 


E organisacion awo ta re- 
clutando usuarionan di X, 
incluyendo esnan cu a uni 
tempo e tabata twitter ainda, 
pa uni e demanda. SOMI ta 
acusa Elon Musk su com- 
pania di no tuma medida pa 
haci e plataforma X un luga 
safe y ta inclui acusacionnan 
for di prome e Musk a adkiri 
Twitter. 


Desde januari di aña 2022, ta- 
batin por lo menos 4 data leak 
na Twitter y X, segun SOMI. 


E data personal di e plata- 
forma su usuarionan tambe a 
termina riba dark web. Ade- 
mas, e fundacion a acusa X di 
no combati mensahenan di 
odio den tweet, post y con- 
testanan. 


Ademas di esaki, SOMI a 
mira un problema cu e hecho 
cu X ta ofrece e promotornan 
e oportunidad di promove 


nan contenido na un manera 
hopi personalisa y basa riba 
e usuario su data sensitivo. 
Esaki ta inclui punto di bista 
politico y creencia religioso, 
segun e organisacion a acusa. 


“E ta cla cu X a actua fuera di 
ley y a inhustamente enrikece 
su mes bao sacrificio di su 
usuarionan. E practicanan aki 
a causa daño. Pa e motibo aki, 


SOMI ta exigi pa stop e con- 
ducta ilegal aki y compensa 
e usuarionan di X afecta,” 
SOMI a skirbi den un comu- 
nicado di prensa. 


E cantidad di compensacion e 
ta bisa cu debe e usuarionan 
no a ser menciona. 


Prome SOMI lo purba reclu- 
ta usuarionan pa e demanda 


usando un portal online pa 
registra. 


X no a responde na e deman- 
da diabierna. Aña pasa, SOMI 
a bisa cu e tabatin kier pidi 
500 euro den compensacion 
pa cada Hulandes cu a usa 
Facebook pa e violacionnan 
di privacidad. 


Algun ana aras, e data di 
mas di mita biyon usuario 
di Facebook su data a leak na 
hackernan, kendenan a haci 
uso di esaki y te hasta a ofrece 
number di telefon na benta. 


E caso anteriormente lansa 
contra TikTok ta trata e colec- 
cion di data for di mucha, pa 
asina nan mira avisonan sin 
autorisacion apropia. 


E mayornan ta kere cu e apli- 
cacion no tabatin e seguridad 
ni privacidad di nan yiunan 
na cuenta, y den un declara- 
cion anteriormente SOMI a 
bisa cu e lo pidi te hasta 1.4 
biyon euro den dano. 


Turismo sexual di mucha online: Hombernan acusa di live-stream abuso 
sexual di muchanan Filipino 


(NLTimes) - Dos hende 
homber Hulandes ta den 
huicio e siman aki pa mira 
e abuso sexual di muchan- 
an Filipino durante un 
live-stream. Turismo sex- 
ual di muchanan ta movi- 
endo cada biaha mas on- 
line esaki ta sumamente 
preocupante pa motibo 
cu ta haci esaki hopi mas 
dificil pa detecta, Ministe- 
rio Publico (OM) a conta 
NOS. 


Ayera, un homber di 55 na di 
Almelo tabata dilanti corte pa 
aparentemente paga pa mira 
abuso sexual di muchanan 
menor di edad na Philip- 
pines. Polis a descubri e caso 
pa coincidencia ora cu nan a 
mira el a ricibi un potret di 
mucha sunu durante reviso 
den trafico. 


Ora cu e oficial a puntra to- 
cante esaki, el a admiti cu e 
ta pornografia infantil. Inves- 
tigacion mas aleu a revela cu 
el a paga pa mira e mucha en 
cuestion su abuso sexual via 
live-stream. 


Segun Telegraaf, e sospechoso 
Gerard V. lo presenta dilanti 
corte na Dordrecht dialuna. 
E ta acusa di paga pa mira 


por lo menos 2 mucha muhe 
haci actonan sexual riba live- 
stream for di 8 di december 
2021 pa october 2023. 


Den un caso separa, un 
homber di 26 aña di Spijk, 
tambe lo aparece dilanti 
corte diabierna. E homber 
aki tambe ta acusa di paga pa 
mira muchanan Filipino haci 
actonan sexual dilanti un we- 
bcam. 


“Esaki ta formanan nobo di 
haci e ya caba conoci turismo 
sexual di muchanan,” Minis- 
terio Publico su fiscal Linda 
van den Oever a conta e not- 
iciero. 


“E cliente den un pais di oc- 
cidente a paga pa e abuso di 
e muchanan na otro banda di 
mundo. 


Desafortunadamente, nos ta 
mirando esaki pasa cada bi- 
aha mas desde e pandemia di 
coronavirus, No solamente 
na Hulanda sino na tur parti 
di mundo. Cada biaha nos ta 
mira mas imagen cu ta sali for 
di momentonan di livesream. 


Segun van Oever, abuso sex- 
ual di muchanan online ta un 
manera facil di gana placa na 


e pais, unda varios famia ta 
biba den pobresa. E exigencia 
continuo ta mantene e indu- 
stria na pia. Varios victima ta 
bao di 12 aña y e mesun famia 
ta obliga nan coopera. 


“E familiarnan aki hopi biaha 
ta hende muhe cu ta hopi cer- 
cano na e muchanan, manera 
rumannan grandi, primanan 
y hopi biaha te hasta maman- 
an,” e fiscal a informa. 


E ta poco comun pa e sos- 
pechosonan Hulandes bay 
corte. Segun OM, e ta ex- 
tremadamente dificil pa yega 
na e clientenan den occi- 
dente. “Hopi biaha nos no ta 
mira cu e abuso ta tumando 


luga,” van Oever a bisa. “Tin 
un contacto personal entre e 
cliente y e victima, y e live- 
stream usualmente no ta keda 
graba.”E abuso tipicamente ta 
pasa via aplicacionnan di chat 
y video cu ta proteha nan 
contenido. 


Si polis yega na imagennan di 
e abuso, prome nan ta purba 
identifica e mucha y kita nan 
for di e situacion di abuso. 
Polis Hulandes ta traha di 
cerca cu polis Filipino riba 
esaki. 


Un rapport di Internacional 
Justice Mission (IJM) y e 
universidad Britanico Not- 
tingham a mustra cu mas o 


menos 470,000 muchanan a 
ser sexualmente acusa na e 
pais den 2022. Esaki ta alred- 
edor di 1 pa cada 100 mucha 
den e archipelago. Segun e 
rapport, e nivel halto di po- 
bresa, bon conexion di inter- 
net y poblacion cu ta papia 
Ingles ta haci e pais aki ideal 
pa e tipo di abuso. 


“Semper tabatin hopi turismo 
pa abuso sexual di mucha,” 
vocero di IJM a comenta. 


“Den pasado, esaki tabata 
pasa mas den bar pero esaki 
a reduci grandemente. Awo, 
e abuso ta hopi mas scondi 
y dificil pa autoridadnan por 
descubri.” 


RIBA CAYA A17 

Auto a dal un dama coriendo riba e electric step riba Sasakiweg; ta 
asumi cu el a kibra su cacumbein 


Diadomingo atardi laat a 
drenta informe di un ac- 
cidente cu hende herida 
na Sasakiweg pazuid di 
rotonde Palm Beach, me- 
sora a dirigi tanto polis 
como ambulans na e sitio. 


Na yegada di e patruya a bin 
compronde cu aki ta trata di 
un accidente entre un auto y 
un electric step unda e auto 
a dal e electric step benta e 
muhe abao riba caminda. na 
yegada di e ambulans nan a 
atende e dama cu aparente- 
mente lo a kibra su cacum- 
bein y a transporte pa hospi- 
tal. 


E conocido adicto 
ambulante G.P. a ser mira ta 
los shutternan di patras di 
un cas na Noord 


Diadomingo 
atardi 
a 
drenta informe di cu e 
conosido adicto ambu- 
lante G.P. a ser mira ta los 
shutternan di un cas pa 
drenta horta, mesora a di- 
rigi patruyanan na e sitio. 


Na yegada di e patruyanan 
a bin compronde cu e sos- 
pechoso ya lo a bandona e 
sitio y e doño kier entrega 
keho. Polisnan a busca den e 
area pero no a logra encontra 
cun’e. 


Varios patruya a bay na e hotzone pa un posibel pelea cu arma 
di candela envolvi 


Diadomingo madruga a 
drenta informe di cu lo 
por bay tin un pelea na e 
hotzone banda di e high- 
rise hotelnan, mesora a di- 
rigi patruya. 


Un otro informe a drenta cu 
lo por tin arma di candela en- 
volvi. 


E patruyanan a reuni y a baha 
riba un grupo sospechoso. 
Polis no a haya nan ta bringa 
pero asina mes polis a papia 
cu nan y a rista den e autonan 


cu cooperacion di e hende- 
nan pero no a bin haya nada 
particular pero asina mes po- 
lis a bisa nan pa bay trankilo. 


Homber perdi a ser localisa 
na e veld di Primavera pero 
a hay’e sin su bicicleta 


Diadomingo 
atardi 
a 
drenta un yamada indi- 
cando cu e persona perdi 
lo ta canando cu hopi do- 
lor riba e veld di Primav- 
era, mesora a dirigi un pa- 
truya na e sitio. 


Na yegada di e patruya a 
logra topa e persona y ta trata 
aki di e persona cu ta perdi y 


ta kehando di hopi dolor. Po- 
lis a solicita un ambulans pa 
bin atende. 


Despues di un revision e per- 
sonal di ambulans a haya cu 
ta mihor hib’e hospital pa un 
revision mas extenso. Pero 
polis no a logra haya su bici- 
cleta cu e tabata cun’e. 


A18 ribA cAyA 
Diamars 20 augustus 2024 
Chauffeur a lepia y subi auto riba pilon banda di ex-Breenchie’s y a 
keda pega 
Diadomingo madruga a 
drenta informe di un acci- 
dente na e crusada Irenes- 
traat cu Wilhelminastraat 
banda di El gaucho, me- 
sora a dirigi un patruya 
na e sitio. 


Na yegada di e patruya a bin 
compronde cu e chauffeur 
di e Kia Rio blauw bayendo 
nort den Irenestraat pa un 
motibo of otro no a ripara di 
a yega Wilhelminastraat a bay 
dal e pilonnan y subi esaki 
ademas a keda pega. Despues 
di basta rato e takelwagen a 
presenta y cu poco manio- 
branan a logra kita e auto for 
di caminda. 


Polis a bay na Jan Flemming pa un persona bao influencia di substancia 
cu no ta bonbini y cu lo a corta un homber na diferente parti 


Diadomingo 
mainta 
a 
drenta informe di cu tin 
un fiesta unda un muhe 
cual no ta desea na e sitio. 


Na yegada di e patruyanan 
a 
haya 
un 
muhe 
completamente 
fuera 
di 
control cu lo a corta un 
homber cu corta nan di 
menos 
importancia 
pero 
tabata masha ferfelo, grocero 
bao influencia di substancia. 
Polis a pasa trabao pa detene 
y controla e muhe aki. 


Habitante tabata scucha movecion den su 
cas na Hooiberg Kavel 


Diadomingo 
madruga 
a drenta informe di cu 
doño ta sinti movecion 
den su cas na Hooiberg 


Kavel, mesora a dirigi un 
patruyanan na e sitio. 


Na yegada di e patruyanan 


nan a rista den full e cas y e 
unico cos straño cu a mira ta 
e movecion di un pushi den 
cercania. 


Polis a bin topa chauffeur 
mal benta den auto banda di 
caminda na Sasakiweg 


Diadomingo 
mainta 
a 
drenta informe di cu tin 
un chauffeur mal benta 
drumi den un pick-up 
blauw banda di Sasakiweg, 
mesora a dirigi un patruya 
na e sitio. 


Na yegada di e patruya a bin 
haya e chauffeur drumi den e 


auto. Polis a lanta e chauffeur 
y a nota cu e no ta den 
condicion pa core auto. Polis 
a tuma e yabi auto y a duna 
e chauffeur un prohibicion 
pa core auto algun ora y a 
bis’e pa e yama un familiar 
of conosir pa bin busk’e hib’e 
cas. 


general/sorteo a19 

Resultado Sorteo 
Augustus 19 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
0 


0 


0 
0 
0 
0 
0 






8346 


www.lottoaruba.com 


resultado : sorteo 19 aug 2024 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


4807 
215.000,- 


x Jackpot 
x match 4+ 


Proximo Jackpot 


FP 


910 


x Jackpot 


Sorteo # 4362 
Sorteo # 


Sorteo # 2418 


4414 


1248 


Sorteo # 4362 


x Jackpot 


x match 4 
x afl. 12,00 


FP 


7553 


Sorteo # 4362 


Sorteo # 1236 


x afl. 500,00 


x afl.15,00 
x afl 50.00 


Piscis 


Sorteo # 


x afl 8,00 


Mega Ball 


Proximo Jackpot 


675.000,- 


x match 4 


Sorteo # 


2264 


X2 


Proximo Jackpot 


85.000,- 


Sorteo # 


x match 4 


Afl. 1.000.000,- 




Letter 


0 
0 
0 


0 


0 
5 


156 


0 
0 
0 
0 
0 





02-09-10-16-26 


8410 


www.lottoaruba.com 


resultado : sorteo 19 aug 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


2143 
215.000,- 


x Jackpot 
x match 4+ 


Proximo Jackpot 


X5 


646 


x Jackpot 


Sorteo # 8324 
Sorteo # 


Sorteo # 2073 


3139 


8208 


Sorteo # 7368 


x Jackpot 


x match 4 
x afl. 12,00 


X2 


5318 


Sorteo # 6127 


Sorteo # 1057 


x afl. 500,00 


x afl.15,00 
x afl 50.00 


Tauro 


Mega Ball 


Proximo Jackpot 


675.000,- 


x match 4 


Sorteo # 


Sorteo # 


x afl 8,00 
x match 4 
3035 


X5 


Proximo Jackpot 


90.000,- 


Sorteo # 6568 


Afl. 1.000.000,- 


anochi 


diario 
Korsou 
super4 
flamingo 


4677 
0937 
7945 
2304 
7241 
6078 
super5 
8576 
3085 
8918 
- 
6715 


Demasiado hende, pero no suficiente maneho: un bista riba e caos di 
“sobretursimo den e temporada di verano di 2024 


(AP) - Cualkier hende 
prestando atencion du- 
rante e verano aki di “so- 
breturismo” ta familiar 
cu 
e 
consecuencianan 
escalante rond mundo: 
trafico pisa den paraiso, 
reportahenan di traha- 
dornan den hospitalidad 
bibando den tent y protes- 
tanan “anti-turismo” dis- 
eña pa bergonsa bishi- 
tantenan mientras nan ta 
cena—of na Barcelona na 
juli, muha nan cu pistol di 
awa. 


E protestanan ta un ehempel 
di localnan usando e poder di 
cantidad y red social pa duna 
lidernan di destinacion un 
ultimatum: Maneha e prob- 
lema aki miho of nos lo core 


cu tur turista—ken por gasta 
nan 11.1 triyon dollar pa aña 
otro caminda. Prijsnan di 
vivienda, trafico y maneho di 
awa tur ta riba lista. 


Pero kico ta “sobreturismo”? 
E frase mes ta describi en 
general e punto di limite 
na cual bishitantenan y nan 
placa ta stop di beneficia resi- 
dentenan y ta causa daño por 
medio di degrada sitionan 
historico, pone presion riba 
infrastructura y haci bida mas 
dificil pa esnan cu ta biba ey- 
nan. 


E ta un ‘hashtag’ cu ta duna 
un nomber na e protestanan 
y hostilidad cu nos a mira 
e temporada aki di verano. 
Pero un bista mas profundo 


lo mustra problemanan mas 
complica pa localnan y nan 
lidernan, ningun mas univer- 
sal cu e prijsnan di vivienda 
mas caro causa pa e casnan 
rental manera Airbnb, for di 
Spaña pa Sur Africa. Algun lo- 
cal ta curashando “turismo di 
calidad,” generalmente defini 
como teniendo mas consid- 
eracion pa residente y menos 
comportamento burachi, tu- 
mamento di potret disruptivo 
of otro comportamento cues- 
tionable. 


“Sobreturismo ta argumen- 
talmente un fenomeno social 
tambe,” segun un analisis for 
di e World Trade Organiza- 
tion skirbi pa Joseph Martin 
Cheer di Western Sydney 
University y Marina Novelli 


di University of Notting- 
ham. Na China y India, por 
ehempel, nan a skirbi, luga- 
nan druk ta socialmente mas 
acepta. “Esaki ta sugeri cu ex- 
pectativanan cultural di espa- 
cio persona y expectativanan 
di exclusividad ta diferente.” 


E temporada di verano aña 
pasa a ser defini pa e caos di 
e biahe mes—aeropuerto y 
aerolineanan druk, y cuenta 
di paspoort un pesadiya pa 
biaheronan for di Merca. 
Pero pa fin di e aña, señalnan 
tabata mustra cu e aumento 
di biahe pa compensa e pan- 
demia di COVID-19 tabata 
acelerando. 


Na januari, e agencia di turis- 
mo di e Organisacion di Na- 
cionnan Uni (ONU) a pro- 
nostica cu turismo mundial- 
mente lo sobrepasa e record 
crea na 2019 cu 2 porciento. 
Pa fin di maart, e agencia a 
reporta, mas cu 285 miyon 
turista a biaha internacional- 
mente, aproximadamente 20 
porciento mas compara cu e 
prome kwartaal di 2023. 


Fuera di e placa, tabatin mas 
problema den paraiso e aña 
aki, cu Spaña hungando un 
rol den tur cos for di prob- 
lemanan di maneho di awa pa 
prijsnan halto di vivienda y 
drama di turistanan burachi. 


Protestanan a surgi den e 
pais na maart, ora graffiti na 
Malaga a urgi turistanan pa 
“bay bo f--- cas.” Miles di 
manifestantenan a protesta 
den e Islanan Canarias na 
Spaña contra bishitantenan y 
construccion cu tabata pone 
demasiado presion riba ser- 
vicionan di awa y hisando 
prijsnan di vivienda. Na 
Barcelona, manifestantenan 
a bergonsa y a muha hende 
supuestamente riba bishita 
mientras nan tabata cenan- 
do den area turistico di Las 
Ramblas. 


Michael O’Regan, un profe- 
sor di turismo y eventonan 
na 
Glasgow 
Caledonian 
University, ta argumenta cu 
“sobreturismo a bira un pal- 
abra popular cu no ta refleha 
e hecho cu e experencia ta 
depende mayormente riba e 
exito of fracaso di maneho di 
turismo. Ta berdad cu hopi 
di e protestanan no ta con- 
tra turismo mes, pero contra 
lidernan cu ta permiti pa e 
localnan, ken mester ta esnan 
pa beneficia, sufri pa esaki. 


“Tin un lucha global pa tur- 
ista. Nos no por ignora esey... 
Pues kico ta pasa ora nos haya 
demasiado turista? Destina- 
cionnan mester haci mas in- 
vestigacion.” 


SERVICIO/gEnERal 
a20 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
Seroe Preto 
Tel. 584 4833 


Casadornan ta dedica na gara phython na 
Merca 


(AP) - Den oranan laat di 
marduga, Thomas Aycock 
ta smile un poco mientras 
e ta maniobra door di yer- 
ba den cayanan di santo 
na Florida Everglades. 


Su windshield ta confirma 
cu algun druppel causa pa 
humedad cu ta e ora exacto 
di python. “Mi ta gara mas 
python ora cu esaki sosode,” 
Aycock a splica. “E ta man- 
tene tur cos activo.” 


Aycock, un contratista di 
Florida Fish and Wildlife 
Conservation Commission, 
a casa Burmese Python den 
Everglades pa 11 ana. Un 
veterano di ehercito di Mer- 
ca retira ta dividi su tempo 
entre North Carolina, Flor- 
ida Panhandle y Homestead, 
Florida, unda e tin un vehi- 
culo di recreacion. 


Semper e ta participa den 
Florida Python Challenge, 
organisa pa e comision pa 
incentiva hende pa busca e 
especie invasivo di burmese 
python cu tin e condicionnan 
perfecto den Florida su ar- 
eanan preserva. E desafio aki 
di 10 dia a caba diadomingo. 


E timing ta intencional: Py- 
thon tipicamente ta sali for 
di nan webo cada augustus 
prome cu nan drenta e asina 
yama ‘swamp.’ 


Aycock ta stima colebra. 
Tambe e ta pasiona tocante 
e conservacion di Everglades 
y ta compronde e “problema 
ecologico cu e pythonsnan 
aki,” un predador apex cu ta 
menasa Florida su colebran- 
an y bestianan nativo. 


E pythonnan aki ta notable- 
mente dificil pa mira den 
selba y determina nan can- 
tidad ta dificil, sinembargo 
Merca su Geological Survey 
a calcula cu miles a plama for 
di South Florida. Cu cada 
muhe poniendo 29 pa 50 
webo en averahe, nan im- 
pacto ta debastador. 


Un estudio di ana 2012 di 
USGS a haya cu e poblacion 
di diferente especie di besti- 
anan manera raccoon, oppo- 
sum, entre otro a cay te hasta 


99% desde comienso di ana 
2000. Controla e especie aki, 
segun cientificonan, ta un 
meta critico. 


Pronostico di tempo 


Tempo: 
Awe tardi y awe nochi: 
parcialmente 
nubia 
y 
generalmente seco 
Den marduga y mañan: 
temporalmente hopi nubia 
cu un awasero breve 


Temperatura 
maximo 
35 
grado Celsius 
Temperatura 
minimo 
28 
grado Celsius 
Indice di calor (heat index) 
den y rond di oranan di 
merdia: 36 pa 42 grado 
Celsius 
Uv index: 12 


Bahada di solo: 6:58pm 
Subida di solo: 6:28am 


Biento: 
Modera te basta fuerte for di 
direccionan oost-noordoost 
te oost-zuidoost; forsa 4 te 
5 (20 te 39km/ora, 11 te 21 
nudo). 
Durante di dia fuerte te 
posiblemente 
duro 
den 
rafaga; forsa 6 te 7 (40 te 
61km/ora, 22 te 33 nudo) 


Situacion general di tempo: 
Un ola tropical ta pasando 


den region bay west cu 
mayoria di weer noord di 
area 
local. 
Sinembargo, 
humedad cu e ta treciendo 
den atmosfera regional por 
pone un awasero desaroya, 
principalmente den oranan 
di marduga i mainta trempan. 


Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil te 
modera, rond di 2 te 3 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan alrededor di 4 pa 5, 
localmente 6 pia 


obituario a21 

“Spreek, Heere, want uw knecht hoort.” 
Samuel 3:9-10 


Nos ta anuncia fayecimento di: 


Anne Waslander 
*14-10-1947 †16-08-2024 


Na nomber di su: 
Mayornan: †Klaas y †Wietske-Waslander 


Esposa: Sira Waslander-Flanegien 


Yiu: Simon Waslander 


Rumannan: †Blijke Waslander en †Wijbren 
Jorritsma 
†Symon Theunis Waslander 
en †Yke Damstra 
†Klaske Waslander en Murk 
Haanstra 
†Aaltsje 
Waslander 
en 
Jappie Betzema 
Tseard Waslander en Aaltje 
Salverda 


Suegra(o): Felix y Teresa Flanegien-Ruiz 


Swa y cuñanan: †Emiliano y †Anita Flanegien 
y famia 
†Agnes y †Arie van 
Weenen-Flanegien y famia 
Lucila y †Valerio de 
Kort-Flanegien y famia 
Berta y Tony Giel- 
Flanegien y famia 
Victoria y †Edwin 
Croes-Flanegien 
Matheo Flanegien y 
famia 
†Felix Flanegien y famia 


Asinto y Inchi Flanegien- 
Oduber y famia 


Demas famia: Waslander, Flanegien, Ruiz, 
Figaroa, van Weenen, de Kort, Giel, Croes, 
Oduber, Tromp, Kelly, Semeleer, Romano. 


Acto di entiero lo tuma lugar Diabierna 23 
augustus 2024 di 9or pa 11or di mainta na 
Misa Santa Anna na Noord y despues lo Sali 
bai pa santana catolico na Noord. 


“Di berdad, di berdad, mi ta bisa boso, 
Esun cu tende mi palabra I kere esun 
Cu a manda mi, tin bida eterno, I no 
Ta bin na huisio, ma a pasa for di 
Morto pa bida” Juan 5:24 


Nos ta anuncia fayecimento di: 


Antonio Rolando Dirksen 
Mihor conoci como: “Roy” 
*17-01-1959 †16-08-2024 


Na nomber di su: 
Mayornan: †Jan Christoffer Dirksen y †Amelina 
Dirksen-Vrolijk 


Rumannan: 
Johannes Ricardo Dirksen 
†Karel Erwin Dirksen y yiunan 
†Maria Imelda Erasmus-Dirksen y Antonio Francisco 
Erasmus y yiunan 
†Shirley Rosalda Dirksen 


Tanta grandi Mamita: Martha Dirksen-Wernet 


Bon bisiñanan: 
Santander Arzuza Cervantes y Alicia Montes Espinosa 
(Padrino) Richard Croes y Rosa Hoevertsz 


Y demas famianan, tanta y omonan, sobrino y 
sobrinanan, primo y primanan, amigo nan cu tabata 
tey pe durante su enfermedad. 


Ta invita pa acto di despedida cual lo tuma lugar na 
Aurora Funeral Home Diahuebs 22 di augustus 2024 
di 9’or pa 11’or di mainta. Cremacion ta tuma lugar 
den seno familiar 


Señor ta mi wardador, mi’n tin falta di nada 
Den cunucu di yerba berde ta ponemi sosega, 
E ta hibami na awa trankil, Pa mi bolbe haña forsa 
Salmo: 23 
Cu inmenso tristesa, na nos curason pero conforme cu Dios 
su boluntad, nos ta anuncia cu a bai sosega den brasa di 
Señor nos ser stima: 


Sr. Ismael Gomes 
Mihor conoci como: “Uchi” 
*17 Juni 1950 - †14 Augustus 2024 


Mayornan: 
†Sr. Bicento Gomes 
† Sra. Josefa Gomes-Koolman 


Na nomber di su: 
Esposa: Elisabeth Arce Cano Gomes 


Yiu Stima: 
Jeanine Gomes 


Nietanan: 
Jeandery Koolman y Riginald Gomez 
Jeandelyne Koolman 


Bisanieta(o): 
Jeandyenne Koolman 
Ri-Jean Gomez 


Rumannan: 
†Ludovico Gomes 
Georgina (Ina) y Amancio Flanegin 
Pedro Gomes 
Agnes (Nena) y Rufino Kelly 
Novita (Vita) Gomes 
†Cristofiro (Tokko) y Maria Elena 
Gomes 
Canisia Gomes 
Maria y Giovanni Chirino 


Yiunan di esposa: John Jairo Salazar y famia, 
Luz Edith Salazar y famia, 
Jonathan Salazar y famia 


Suegra: Rosalba Cano 


Tata di su nietanan y Bon Amigo: Keldrick “Kedy” Koolman 


Manera yiu: Jarsino, Lisa, Vera, Marieta, Yolanda, Segundo, 
Wicho 


Swa y cuñanan: William Arce y famia, Luz Nedy y famia 


Subrino y subrinanan: Francisco (Frenky), Ruthline (Chichi) 
y Famia, Albertico Flanegin, Jeffrey Kelly 


Primo y Primanan 


Amistadnan: C. Leito, Rik K., Joy D., Frank L. ”Lampé”, 
Ricky H , George V., Sra. Gloria y Edward L. y demas amigo 
y conocir nan 


Su ex compañeronan di Thiel Corporation 


Demas famianan: Gomes, Arce Cano, Salazar, Koolman, 
Flanegin, Kelly, Chirino, Robles de Medina, Paskel, Coello, 
Krishnasing, Van Den Berg Thiel, Werleman, Krozendijk, 
Wernet, Dirksz, Irausquin, Kock, Peña, Danje, Marin, Croes, 
Curiel, Albertsz, Angela y demas famianan y conocirnan 


Oportunidat pa condolencia: diamars 20 augustus 2024, na 
Aurora Funeral Home di 7:00 pa 9:00 pm, 


Acto di despedida lo tuma lugar na Aurora Funeral Home 
diarason 21 di augustus 2024 di 9:00 pa 11:00 am y despues 
lo sali pa Santana centraal na Sabana Basora. 


Nos disculpa si den tristesa nos por a lubida algun famia of 
conocir nan 

No tene miedo, pasobra Mi ta cu bo, no wak asina 
spanta, pasobra 
Ami ta bo Dios. Mi ta duna bo forsa, yuda bo, 
sostene bo cu mi man victorioso.’ 
Isaias 41:10 


Nos ta anuncia fayecimento di: 


Sra Vda Johanna Baptista 
Geerman-Angela 
“Pepe, Tanta Hana, Dudu, Nana” 
*08-08-1935 - †14-08-2024 


Casa: 
†Anibal (Dede) Geerman 
Yiunan: 
†Juan y Lucrecia Geerman-Brito y 
famia 
Elizabeth (Betty) y Pablo 
Erasmus-Geerman y famia 
Orlando (Ando) y Sandy 
Geerman-Delany y famia 


Manera yiu: 
Nicolaas Dania 
Nieto(a)nan: 
Gwindy 
y 
Giovanni 
Boekhoudt y famia 
Juancho Geerman y famia 
Andre Geerman 
Darall y Suzette Erasmus 
y famia 
Darlaine y Ricky Guedez y famia 
Sando Geerman y Jennifer y famia 
Sandrick Geerman y famia 


Bisanieto(a)nan: Giëndrick y Michelle, Gizane, 
Shandeeh, Deion na Hulanda 
Jaythen 


Betsaida, Isaac 


T-Sion 


Jo-Drick, J-Rick 


Tatara nietanan: Aleighna y Alaïah 


Subrina Stima y Ayudantenan: Sheila Angela y 
Carmen Dania 


Tur su Subrina y subrinonan, ihanan, comer y 
compernan, swa y Cuñanan, bisiña, conocir y 
amistadnan, cual ta hopi pa menciona. 


Demas famia na Aruba, Corsow, St. Maarten y 
Hulanda 


Entiero lo tuma lugar na Aurora Funeral Home 
diaranson 21 augustus 2024 di 1or pa 4or di atardi 
despues lo sali pa Santana Catolico na Santa Cruz. 


Nos ta lamenta cu despues di entiero nos no ta ricibi 
bishita di condolencia na cas. 


Lagrima y flornan por seca, su recuerdonan y tur loke el 
a haci y significa pa nos, lo keda graba pa semper den nos 
mente y curason. “ Serca Dios mi alma ta na paz, ta di DJ’E 
mi salbacion ta bin” 
Salmo 62:1 
Cu honda pena pero conforme cu boluntad di 
Dios, nos ta anuncia fayecimento di nos ruman 
y tanta stima: 


Regina Krosendijk 
Cariñosamente yama: “Ina, Tanta 
Ina, Ima. 
* 25-04-1948 † 16-08-2024 


Na nomber di su 
Mayornan: 
† Sr. Thomas José Krosendijk 
† Sra. Marianita Krosendijk-Kock 


Rumannan: 
† Sr. Teofil Krosendijk y † Sra. Polonia Krozendijk 
† Sra. Maria Merselina Krosendijk y † Sr. Felix 
Krozendijk 
† Sra. Otilia Krosendijk y Sr. Francisco Koolman 
Sr. Nercisio “Bibichi” Krosendijk y † Sra. Ana 
Maria Koolman 
Sra. Theresita “Tele” Krosendijk y † Sr. Ignacio 
Koolman 
Sr. Jacobo “Coco” Krosendijk y Sra. Alicia 
Boekhoudt 


Iha nan: 
Ludmila “Milly” Koolman 
Jelitza “Jeli” Haseth-Koolman 


Sobrino y sobrinanan, Sobre sobrino(a)nan, 
primo y prima nan, comer y compernan, ihanan, 
bisiñanan, amigo y amiganan y demas famia; 
Krosendijk, Kock, Dubero, Tromp, Krozendijk, 
Koolman, 
Boekhoudt, 
Kwidama, 
Kelly, 
Hernandez, Croes, Jacobs, Vrolijk, Geerman, 
Filiciana, Angela, Holsman, Raven, Maduro, 
Haseth, Britten, Rivero, Lawrence, Bikker, Ras, 
Wernet, Middendorp, Grupo di oracion di San 
Hudas Tadeo y Guadalupe, Cas di Machi pa nan 
cuido y atencion. 


Ta invita tur famianan, amistadnan,bisiñanan y 
conocirnan pa asisti na e acto di despedida cual lo 
tuma lugar diasabra 24 augustus 2024 na Aurora 
Funeral Home for di 2pm pa 4pm y despues pa 
santana Catolico na Santa Cruz. 


Acto di condolencia lo ta diabierna 23 di augustus 
2024 di 7pm pa 9pm na Aurora Funeral Home. 


Nos kier a pidi disculpa pa si nos por a lubida un 
of otro famia den nos tristesa. 


Despues di entiero no ta ricibi bishita na cas. 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu profundo tristesa na nos curason pero conforme cu 
Dios su boluntad nos ta anuncia fayecimento di nos dushi 
yiu, casa, mama, tanta y sobrina: 


Shouraine Derriene Curiel- 
Croes 
cariñosamente yama “Shouri, 
Enchita, Jelly Bean” 
*18-01-1994 - †13-08-2024 


Na Nomber di su: 
Esposo: Ravic Curiel 
Yiunan: Kenrilaine Geerman 
†Rashaine, Rashlaine y Rashid Curiel 
Mama: Beata “Bea” Croes 
Tata: Sherwin Croes y Angelic Gil 
Ruman: Shaïr y esposa Luz Croes-Navarro 
Sobrina: Shayendra Croes 
Welo y welanan: 
†Francisco “Fanchi” Croes y Juana Maria Croes-Win- 
terdal 
Beatrix Willems 
†Rudolf “Rudy” Croes 
Tanta y omonan: 
†Marcelina “Lientje” Ras-Croes y esposo Fang Ras 
Dario Croes y esposa Nayuska Viña Chavez 
Romeo Croes 
Raquel Croes y famia 
Tirso Croes 
Suegra y suegro: 
Silvia Koolman 
Humphrey Curiel 
Madrina y padrino: 
Mayra Croes-Croes 
Danilo Angela 
Cuña: Silvienne Curiel 
Prima- y primonan: Elton, Rudolf, Rachelle, Rosita, 
Jamiro, Samira, Nastasxya y Litsxya 
Amigo-y amiganan: 
Avery Shipley, Jonatan Angela, Ruby Koolman, Erica 
Vrolijk 
Amiganan di Hit Fit by Carol 
Coleganan di Hyatt Regency 
Demas famia: Croes, Curiel, Navarro, Viña Chavez, 
Winterdal, Willems, Ras, Kock, Krozendijk, Guardio- 
la, Moreta, Geerman, Gil, Koolman, Wernet, Lebacks, 
Marchena, Hans, Wanga, Veel, Hunt, Dirks, Varis, 
Orman, Boekhoudt. 


Ta invita pa acto di despedida cual lo tuma lugar na 
Aurora Funeral Home diamars 20 di augustus 2024 di 
2’or pa 4’or di atardi. Cremacion ta tuma lugardespues 
den seno familiar. 


Condolencia lo tuma lugar na Aurora Funeral Home 
dialuna 19 di augustus 2024 di 7’or pa 9’or di anochi. 


Ta deseo di Shouraine pa tur hende bini bisti na color 
nan alegre 

Merca: 
Manifestantenan a plania marchanan y welganan grandi mientras e 
Convencion Nacional Democratico ta cuminsa na Chicago 


(AP) - Gruponan di activ- 
ista a cuminsa reuni ayera 
na Chicago pa manifesta- 
cionnan pafo di e Con- 
vencion Nacional Demo- 
cratico, sperando pa yama 
atencion 
na 
asuntonan 
manera inhusticia eco- 
nomico, derechonan re- 
productivo y e guera na 
Gaza. 


Manifestadornan ta bisa cu 
nan planes no a cambia des- 
de cu presidente Joe Biden 
a retira for di e careda presi- 
dencial y e partido a cuminsa 
apoya vice presidente Ka- 
mala Harris inmediatamente, 
ken lo accepta e nominacion 
Democratico 
formalmente 
e siman aki. Activistanan ta 
cla pa amplifica nan mensahe 
progresivo dilanti e lidernan 
Democratico di e nacion. 


Alcalde Brandon Johnson a 
bisa cu e ciudad ta trahando 
cu agencianan di seguridad 
publico pa varios luna caba 
den preparacion pa e mani- 
festacionnan. “E ciudad di 
Chicago ta hopi bon den cos- 
nan asina,” el a bisa durante 
un conferencia di prensa di- 
aluna mainta. “Nos ta cla.” 


Asuntonan di manifestacion 
ta inclui cambio di clima, 
derechonan di abortus y 
desigualdad racial, pa nom- 
bra algun, pero hopi ta di 
acuerdo cu pa pusha pa un 
alto-al-fuego inmediato den 
e guera entre Hamas y Israel 
ta e mensahe mas importante 
di e manifestacionnan. Nan 
a compara esaki na e protesta 
contra e guera na Vietnam di 
nan generacion. 


E area di Chicago tin un di 
e comunidadnan mas grandi 
di Palestinonan den e na- 
cion, y busnan ta treciendo 
activistanan for di tur skina 
di e pais. Organisadornan a 


bisa prome cu nan ta spera 
e marcha y protesta, cual a 
tuma luga riba e prome dia di 
e convencion, lo tin al menos 
20,000 hende. 


“Nos mester hunga nos rol 
den e ‘belly of the beast’ pa 
stop e genocidio, pa caba cu 
ayudo Mericano pa Israel y 
para cu Palestina,” segun Ha- 
tem Abudayyeh, un vocero 
pa e Coalition to March on 
the DNC. 


E coalicion ta consisti di cen- 
tenares di organisacionnan, 
incluyendo studiantenan. Ac- 
tivistanan ta bisa cu nan a siña 
nan les for di e Convencion 
Nacional Republicano luna 
pasa na Milwaukee. Nan ta 
anticipa gruponan mas gran- 
di y manifestacionnan mas 
robusto durante e siman aki. 


Apoyantenan 
pro-Palestino 
for di tur parti di e nacion 
a reuni ayera mainta riba e 
Union Park na Chicago den 
anticipacion di un protesta y 
marcha na un sitio cerca di e 
United Center, unda e con- 
vencion ta tumando luga. 


Taylor Cook, un organisa- 
dor cu e Freedom Road So- 
cialist Organizacion, a biaha 
for di Atlanta pa e marcha. 
Cook a bisa cu e grupo tabata 
pushando tur Democrata pa 
haci yamado pa un fin di e 
ayudo militar pa Israel, cu un 
enfoke particular riba Harris. 


“Nos ta bisando Kamala, e 
tambe a hunga rol den esa- 
ki. Hende ta kere ta djis Joe 
Biden, pero e ta vice presi- 
dente,” Cook a bisa. “Pues 
nos ta bisando, bo mester 
stop si bo kier nos voto.” 


E prome manifestacion dia- 
domingo anochi a trece hun- 
to activistanan yamando pa 
derechonan di abortus y pa 


e comunidad LGBTQ+ y 
un fin na e guera na Gaza. E 
marcha a dura varios ora, riba 
un ruta rondona cu polis, y 
no a mustra ningun señal di 
conflictonan grandi. 


Superintendente 
policial 
Larry Snelling a bisa ayera cu 
agentenan di ciudad a pro- 
teha e derecho pa protesta di- 
adomingo y e marcha tabata 
pasivo. 


“Nos agentenan a responde 
exactamente manera nos a 
entrena nan pa respeta ac- 
tividadnan di e Prome En- 
mienda,” el a bisa. “Tabatin 
un respet mutual eynan y pa 
via di esey no tabatin ningun 
incidente.” 


Gobernador di Illinois JB 
Pritzker, ken tabata bao con- 
sideracion como compañero 
di Harris den e careda presi- 
dencial, a bisa cu manifesta- 
cionnan pasivo ta bon bini. 
“Tin hopi hende cu ta dentro 
di e centro cu ta kere den al- 
gun di e mensahenan ey y ta 
carga esey cu nan,” Pritzker 
a conta AP den un entrevista 
recien. “Pero mas importante, 
e partido Democratico no ta 
cera hende afo y prohibi nan 
pa expresa nan derechonan di 
Prome Enmienda.” 


Pero algun tin preocupa- 
cionnan di seguridad, si acaso 
manifestantenan por bira in- 
predecible of cay den caos. 
Chicago, cual a mira mas 
convencion politico compara 
cu cualkier ciudad Mericano, 
no por scapa e comparacion 
di e convencion di 1968 unda 
polis y manifestadornan con- 
tra e guera di Vietnam a bay 
den conflicto riba locucion 
nacional. 


Algun negoshi a claba palo 
riba nan bentana como pre- 
caucion, y cortenan di e con- 


dado a bisa cu nan lo habri 
mas espacio den caso di are- 
stonan masivo. Polis di Chi- 
cago ta bisa cu agentenan a 
haya entrenamento extensivo 
riba control constitucional y 
tacticonan di descalacion. 


Activistanan di coalicion y 
e ciudad no por a cera cabes 
tocante e locacion di e protes- 
tanan y otro logisticonan. 


Un hues a acorda cu e ciu- 
dad riba un ruta di marcha 
di aproximadamente 1.6 ki- 
lometer, cual organisadornan 
ta argumenta no ta grandi 
suficiente pa e gruponan an- 
ticipa. Abudayyeh a bisa cu 
e coalicion lo sigui pusha pa 
un ruta mas largo te ora cu e 
marcha cuminsa ayera. 


Tambe ayera, e Poor People’s 
di Philadephia, cual ta aboga 


pa husticia economico, ta pla- 
nia pa campa na Humboldt 
Park riba e banda noroeste di 
Chicago y lo tene eventonan 
cu candidatonan di tercer 
partido Jill Stein y Cornel 
West, ademas di un marcha di 
5 kilometer. 


Fuera di e protestanan, e ciu- 
dad tambe ta organisando un 
escenario di speaker na un 
parke pafo di e centro di con- 
vencion cu luganan pa papia 
pa 45 minuut. 


Mayoria di e organisacionnan 
cu a registra tin e mesun agen- 
da progresivo cu e coalicion, 
pero e lista tambe ta inclui e 
Israeli American Council y e 
Policy Institute conservativo. 
Un sindicato local di bomb- 
eronan tambe ta spera pa 
yama atencion riba nan lucha 
di contracto cu e ciudad. 

Ex oficial Saudi ta acusa cu Prins Mohammed a falsifica e Rey su firma 
riba decreto di guera na Yemen 


(AP) - Un ex oficial Sau- 
di riba dialuna a acusa 
cu Prins Mohammed bin 
Salman a falsifica e firma 
di su tata riba e decreto 
real cu a lansa e reino den 
un guera contra Yemen su 
rebeldenan Houthi. 


Saudi Arabia no a responde na 
preguntanan tocante e acusa- 
cionnan haci sin evidencia pa 
sostene esaki di Saad al-Jabri 
den un entrevista prome pu- 
blica dialuna. Al-Jabri despu- 
es a admiti e acusacionnan 
por separa den detaye segun 
e declaracionnan haci na The 
Associated Press. 


E Reino a describi al-Jabri 


como un “ex oficial di gobi- 
erno descredita.” Al-Jabri, un 
ex general grandi y oficial di 
inteligencia cu ta biba den 
exilio na Canada, ta den un 
disputa for di hopi tempo cu 
Reino pa motibo cu su dos 
yiunan ta deteni den un caso 
cu e ta describi como intento 
di atrae su persona back na 
Saudi Arabia. Al-Jabri tambe 
ta acusa cu e prins kier pa ase- 
sina su persona. 


“Mi no ta un traidor ni tam- 
poco mi a pone mi mes den e 
situacion aki pa mi mesun es- 
cogencia,” al-Jabri a conta AP. 
“Mi tabata un oficial di rango 
halto cu a dedica su mes na 
salbaguardia su pais, reconoci 


pa salba miles di bida. Awo 
mi ta un tata cu ta haci tur lo 
posibel pa garantisa e libertad 
di su yiunan.” 
Su acusacion ta bini mirando 


cu Prins Mohammed ta fungi 
como Saudi Arabia su lider 
de facto, hopi biaha reunion 
cu lidernan na luga di su tata 
di 88 aña, Rey Salman. 


Prins Mohammed su com- 
portamento asertivo, particu- 
larmente den su asenso na 
poder alrededor di e guera na 
Yemen den 2015, a extende 
accion contra cualkier rebel- 
de percibi of base di poder cu 
por desafia su mando, 


Al Jabri prome a conta BBC 
cu un “oficial creibel y con- 
fiabel” cu conexion na e min- 
isterio interior Saudi a con- 
firma na su persona cu Prins 
Mohammed a firma e decre- 
to declarando guera na luga 
di su tata. Prins Mohammed 
tabata e minister di defensa e 
tempo aki. 


Merca y Sur Korea ta cuminsa training militar cu e meta di fortalece 
nan defensa contra Nort Korea 


(AP) - Merca y Sur Korea 
a cuminsa un ehercicio di- 
aluna cu e meta di fortal- 
ece nan capacidad com- 
bina contra Nort Korea cu 
su armanan nuclear, cual 
atrobe a acusa e aliadonan 
di haci un invasion. 


E ehercicio anual ta bini den 
medio di tensionnan halto na 
e peninsula Koreano na e ve- 
locidad di ambos arma Nort 
Koreano su demostracionnan 
di arma y e ehercicionan 
Mericano y Sur Koreano 
combina a intensifica den in 
ciclo. 


E ehercicio a cuminsa or- 
anan despues cu Nort Korea 
su Ministerio di Exterior a 


duna un declaracion ripit- 
iendo e Norte su contencion 
cu e tipo di ehercicionan aki 
ta “simulacronan demostra- 
tivo pa agresion.” El a bisa cu 
Nort Korea su ambicionnan 


nuclear pa e motibo aki ta 
hustifica, agregando cu e ta 
crucial pa “constantemente 
mantene e balans di poder pa 
preveni un guera.” 


Merca y Sur Korea ta describi 
su simulacronan como di 
naturalesa defensivo y ta ex- 
pande y actualisa nan training 
den añanan recien pa por lid- 
ia cu e menasanan cu ta keda 


evoluciona cu e parti Nort. 


Merca y Sur Korea su eherci- 
tonan no a reacciona inmedi- 
atamente na e ehercito Nort 
Koreano su declaracion. 


Nacionnan Uni ta bisa cu un cantidad record di empleadonan boluntario 
a ser asesina den 2023 y e aña aki por ta mas halto ainda 


(AP) - Un cantidad record 
di empleadonan di sosten 
a ser asesina den conflic- 
tonan rond di mundo aña 
pasa, mas di mita despues 
cu e guera a cuminsa dia 
7 di october y e aña aki 
por ta mas mortal ainda, 
Nacionnan Uni a bisa di- 
aluna. 


E 280 empleado for di 33 pais 
a fayece den 2023 ta mas cu 
dobbel e aña anterior di 118, 
U.N. Office for the Coor- 
dination of Humanitarian 
Affairs conoci como OCHA 
a bisa den un rapport riba 
World Humanitarian Day. 
Secretario General di Na- 


cionnan 
Uni 
Antonio 
Guterres a publcia cu honra e 
humanitarionan asesina den 
e aña mas mortal den record 
no ta suficiente. “Na Sudan y 
hopi otro luganan, emplead- 
onan humanitario ta ataca, 
herida y secuestra. Nos ta ex- 
igi un fin na e impunidad pa 
asina e criminalnan enfrenta 
husticia,” Hefe di Nacionnan 
Uni a comenta. 


OCHA a bisa cu e aña aki 
“por ta na caminda pa tin 
un resultado hopi mas mor- 
tal,” cu 172 empleado asesina 
desde 7 di augustus, segun 
e cuenta provisional di Aid 
Worker Security Database. 


